Vesti online / Vesti / Srbija / Ko gradi na Kopaoniku: Pančić se u grobu prevrće\nKo gradi na Kopaoniku: Pančić se u grobu prevrće\nMada je kraj oktobra i kraj grđevinske sezone, a na Kopaoniku je u dva navrata vejao sneg, podno Pančićevog vrha se gradi kao u srećnim vremenima Mikija Savićevića i kao da je leto i špic sezone. Hoteli, kafići, kuće, vile i vikendice niču svuda podno Pančićevog vrha, a za razliku od ranijih godina i na samom Pančićevom vrhu, nedaleko od mauzoleja svetski poznatog botaničara... Grade ih i po ski-stazama, putevima...\nVlasnik zdanja: Verovatno neki moćnik\nUgrozili životnu sredinu\n- Ovo je neverovatno, na Pančićevom vrhu, na lokaciji Suvo rudište, gde je do sada gradnja bila nezamisliva, gradi se nekakav mini-hotel sa kafićima i terasama, čujem da ga grade neki ljudi sa Kosova, ne znam ko im je dao dozvolu i da li je uopšte imaju. Kad bi ih pokojni Pančić video koliko su mu se primakli, verujem da bi se u grobu prevrtao - kaže jedna Beograđanka dok šeta vrhom planine...\n- Dobro je da se grade novi hoteli, dobiće Kopaonik lepši izgled i više smeštajnih kapaciteta, ležajevi su do sada bili veliki problem, međutim, nije dobro da se grade desetine hiljada kvadrata i višespratnice, ovo sve više liči na Beograd, ugroziće životnu sredinu: treba za sve obezbediti vodu i struju, odvesti otpadne vode, odneti smeće, bojim se da opštine Raška i Brus koje brinu o komunalijama za to nisu spremne - ističe Jovan Petrović iz Beograda koji na Kopaoniku tri decenije, u vikendaškom naselju Treska, ima vikendicu.\nOni koji su dugo na Kopaoniku ističu da ljudi bliski vlastima i tajkuni grade na najskupljim i najelitnijim lokacijama, a običan svet niže, duž puta prema Rudnici i prema Brzeću...\nBarataju milionima evra\nAr placa na kome je dozvoljena gradnja na vrhu Kopaonika dostizao je i 300.000 evra, sada se plac koji prodaje opština Raška nudi za 40.000 evra po aru, a kako ističe Spasoje Andrić, načelnik opštinske uprave, na tenderu dostigne i po 100.000 evra. Za podizanje većeg hotela, kakvi se trenutno grade, potrebni su milioni evra.\nUloženi novac brzo se vraća, jer je na Kopaoniku sve papreno skupo, pa mnogi svakoga koji ima i najmanji stan na vrhu planine smatraju bogatašem.\nPrimera radi, Muhamed bin Zajed, šeik Ujedinjenih Arapskih Emirata i bliski prijatelj predsednika Srbije Aleksandra Vučića (pre dve godine dolazio na Kopaonik), na mestu gde je bio srušeni hotel Jugobanka zida zdanje od sedam spratova (dva pod zemljom), površine više od 10.000 kvadrata, neki, međutim, tvrde da je šeik izašao iz ovog posla i da je lokaciju prepustio nekom moćniku iz Beograda.\nStotinak metara dalje nepoznati investitor, uz samog "belog medveda", simbol Kopaonika, podiže osmospratnicu takođe površine 10.000 kvadrata, poznati hoteli Putnik i Kraljevi čardaci se renoviraju i udvostručuju, gradi se još tridesetak objekata, neki imaju i po deset spratova, štrče i prosto im nije mesto na Kopaoniku.\nPo novim zakonima sve dozvole za gradnju na vrhu planine, u okviru Nacionalnog parka Kopaonik, daje nadležno ministarstvo u Beogradu, investitor je dužan da nam se, pre nego što započne radove, samo javi, a mnogi nam se i ne javljaju - ističe dr Bojan Milovanović, direktor JP Nacionalni park Kopaonik.\nHiljade divljih objekata\nU vikendaškom naselju Treska, gde je poslednjih godina izgrađeno i više velikih hotela i apartmanskih naselja ima između 2.300 i 2.500 objekata, najviše je vikendica, neke još nemaju ni pristupni put, ni vodovod, a zimi su pune kao šibica...\nMnogi od ovih objekata građeni su bez dovole, a samo mali broj ih je legalizovan. U opštini Raška se trude da i na ovom delu planine zavedu red", međutim, mnogi vlasnici imaju jake veze u Beogradu, pa je svaki trud uzaludan.\nTraže i toplu vodu\nPošto se boje da će desetine hiljada novih kvadrata udvostručiti potrošnju vode na Kopaoniku, koja je potrebna i za bazene, neki od investitora novih hotela, a i vlasnici starih, dovode specijalne ekipe za bušenje zemljišta i traženje vode, traži se najpre topla voda (koja može i da greje), a ako se do nje ne dođe, dobra je bilo kakva...\nKopaonik se do sada uspešno branio od prekomerne gradnje, gradilo se i ovde, ali sa merom, kako trenutno stoje stvari, i Kopaonik će uskoro, poput Zlatibora, postati grad, a samo smeće i otpadne vode ozbiljno će ugroziti Nacionalni park - kaže jedan od starijih ugostitelja na planini i naglašava da je sve krenulo naopako od kada su političari i tajkuni uzeli planinu pod svoje.\nSRBIJA Ana Brnabić: Šta očekujete, da sama rušim?\nSRBIJA Mihajlović: Objekat na Pančićevom vrhu neće biti ozakonjen\nNiš je ubav grad\nAmerika poslala dva ratna broda kroz Tajvanski...\nMoskva: Glasanje za promenu imena u Makedoniji -...\nMermerni krst za zaboravljene junake\nLasu pao mrak na oči: Bukvica 18-godišnjem...\nKoncentracija je na zavidnom nivou, to možete iskoristiti za donošenje odluke koja se tiče nekih odnosa koji vam dugoročno mogu promeniti društveni status.


Vučić gradonačelniku: Siniša, ti sa mnom, u inat ovima koji bi da te streljaju\n09.06.2016. 21:50 > 21:57\nPremijer Aleksandar Vučić našalio se večeras, na prijemu u ambasadi Rusije povodom nacionalnog praznika te zemlje, sa gradonačelnikom Beograda Sinišom Malim, na račun optužbi da je kriv za nezakonito rušenje u Savamali, i pre rezultata istrage o tom događaju.\nSiniša Mali i Aleksandar Vučić\nNaime, posle zvaničnog dela u kome se ambasador Aleksandar Čepurin obratio zvanicama, Vučić je uputivši se među zvanice i goste, okrenuo ka Malom koji je bio među njima i rekao mu:\n"A, ti Siniša, sa mnom, u inat ovima koji bi da te streljaju".\n"BLIC" SAZNAJE Gradonačelnik Beograda Siniša Mali podnosi ostavku zbog slučaja "Savamala"\nDačić: Visoko cenim Vučićev potez za Savamalu\nU tom trenutku, Vučiću je iz ruku ispala čaša i razbila se o pod, a on je primetio: "Istina je!".


Poziv koji je čekao\nNa svom prvom zvaničnom samostalnom poslu Tomić najavljuje uzbudljivu sezonu\nObjavljeno: 14.07.2018. 13:21h\nCrvena zvezda je predstavila novog trenera Milana Tomića koji je u petak potpisao trogodišnji ugovor i od sledeće sezone vodiće košarkaše crveno-belih.\nNABO BODIROGU PESNICOM U GLAVU: Novi trener Zvezde se brutalno šibao sa jednim od najboljih srpskih košarkaša svih vremena! (VIDEO)\nI OVO JE MORALO DA SE DESI: Zvezda ostaje bez najboljeg igrača! (FOTO)\nNa Malom Kalemegdanu održana je promocija novog šefa stručnog štaba koji se posle 26 godina provedenih u Grčkoj vratio u Srbiju i u rodni grad.\nMilan Tomić je proveo 13 godina igračke karijere u Olimpijakosu, a potom je radio kao tim-menadžer, trener, a najviše kao pomoćni trener u tom klubu, sve do sada kada je odlučio da preuzme vođstvo srpskog šampiona.\n- Opredelili smo se da Milan Tomić bude novi trener. O njegovim referencama nema šta da vam pričam. Dugo je u košarci i kao igrač, trener, direktor... Zajednički ćemo usaglašavati sve naredne korake kako bismo se što bolje pripremili. Želim svu sreću Tomiću, biće uzbudljivo, neće biti dosadno to vam obećavam - poručio je predsednik Zvezde, Nebojša Čović na početku obraćanja.\nA post shared by KK Crvena zvezda mts (@crvenazvezdakk) on Jul 13, 2018 at 4:03pm PDT\nPotom je reč preuzeo Tomić koji je istakao da se ne plaši izazova vođenja jednog od najtrofejnijih timova u regionu.\n- Veoma mi je drago što sam se vratio u rodni grad, na tome hvala Nebojši Čoviću. Posle 26 godina provedenih u Atini stigao je Zvezdin poziv. Želimo da pokušamo da napravimo nešto veoma dobro sa klubom. Uveren sam da će ovo biti dobra sezona ako nas podrže navijači. Svi protivnici koji dolaze u Beograd zaziru od Zvezdinih navijača. Nadam se da ćemo igrati dobru i atraktivnu košarku. Ne plašim se vođenja Zvezde, da je tako, sedeo bih kod kuće - poručio je Tomić.\nOn nije hteo odmah da se bavi time kakvu igru će zahtevati od svoje ekipe.\n- Kada bih pokušao da objasnim kako će Zvezda u narednoj sezni igrati, trebalo bi mi tri sata. Dobra i kvalitetna košarka zahteva dobar rad na treninzima, sve ostalo će se videti na terenu - rekao je Tomić.\nŠto se tiče pojačanja za sada je "ostao zakopčan do grla" i poručio zvezdaškoj javnosti da se strpi i da će svi blagovremeno biti obavešteni o tome.\nSJAJNI PREDLOZI: Kako da sa malo uloženog novca u garderobu budete kvalitetno i trendi obučene\nMilan Tomić košarkaški trenerKK Crvena zvezdaKošarkaABA ligaEvrokupNebojša ČovićKošarkaški trener\nISPOVEST MARIJE POVRATNICE U PRIŠTINU: Komšija izdavao moj stan 22 godine, gledaju me popreko, a strah me samo da li ću NAĆI POSAO\nDANAS JE U TOP 10 NAJLEPŠIH SRPSKIH VODITELJKI! VRELIM IZGLEDOM PLENI GDE GOD SE POJAVI: Da li je prepoznajete?\nDEVOJČICA UOPŠTE NIJE POVREĐENA METKOM IZ VAZDUŠNOG ORUŽJA? Novi detalji incidenta na Vračaru\nPAO OZLOGLAŠENI SRBIN U ŠPANIJI: Zlatan se predstavljao kao biznismen, a bio vođa BALKANSKOG KARTELA!\nAlbanija i tzv. Kosovo najavlju zajednička diplomatska predstavništva u Africi i Aziji


Bezbednost i zaštita: Osiguravanje zdravstvenih IoT uređaja - Internet ogledalo\nYou are at:Home»Magazin»Arhiva»183»Bezbednost i zaštita: Osiguravanje zdravstvenih IoT uređaja\nBezbednost i zaštita: Osiguravanje zdravstvenih IoT uređaja\n“Kada haker preuzme kontrolu nad svim umreženim medicinskim uređajima u bolnici u Dalasu i preti da će ubiti po jednog pacijenta svakih sat vremena ako se ne udovolji njegovim zahtevima, sajber tim mora da pronađe izvor i shvati kako da pristupe hermetički zatvorenom bezbednosnom sistemu.” Ovo je kratak siže epizode kriminalističke drame CSI: Cyber koja je emitovana krajem 2015. godine, podsećanjem na koju Jariv Fišman (Yariv Fishman), IoT Product Manager u Check Pointu, počinje svoj osvrt na potrebu da se IoT uređaji u zdravstvenim ustanovama na vreme osiguraju.\nOva epozoda je bila dalekovidno predviđanje dva trenda napada koja su se pojavila tokom poslednjih 18 meseci. Prvi je targetiranje bolnica od strane sajber kriminalaca: 2016. godine najmanje 14 bolnica je bilo napadnuto ransomverom. Bolnica u Los Anđelosu je navodno platila 17.000 dolara da bi vratila medicinsku dokumentaciju koja pokazuje istoriju lečenja, rezultate rendgentskih snimaka, CT skeniranja i drugih medicinskih ispitivanja. Nešto ranije te godine, Nacionalna zdravstvena služba u Velikoj Britaniji je ozbiljno pogođena napadom WannaCry ransomvera, što je rezultiralo otkazivanjem operacija i zatvaranjem bolničkih odeljenja. Na kraju krajeva, bolnice pokreću neke od najznačajnijih informacionih tehnologija na svEtu – čineći ih glavnom metom malicioznih hakera koji imaju skupe zahteve, navodi Fišman u tekstu objavljenom 2. oktobra 2017. na blogu Check Pointa…


ISPOVEST VIKTORIJINOG ANĐELA | Magično bilje\nISPOVEST VIKTORIJINOG ANĐELA\n06.09.2013\t| AKTUELNO | Pregleda: 2155\t| Autor: Magično bilje | 0\nPrisilili su me da smršam u 16. godini\nAni Vialicina, supermodel Viktorijas Sikrit, koja je u svetu modelinga poznata kao Ani V, svedočila je o tome kako je bila prisiljena da smrša u 16 godini.\n- Rečeno mi je da moram da smršam kad sam imala 16 godina, a nijedno dete to ne treba da iskusi - rekla je Avi V u Njujorku, u diskusiji koja je za temu imala zakonsku odredbu kojom bi bila zaštićena prava mlađih od 18 godina prilikom rada u modnim agencijama. Ovu zakonsku odredbu još samo treba da potpiše guverner Njujorka.\nPrelepa plavuša i top model otvoreno je govolila o izazovima sa kojima je morala da se suoči kada je kao tinejdžerka ušla u modnu industriju.\nDvadesetsedmogodišnja manekenka ispričala je kako je došla iz malog ruskog sela u Njujork kada je imala 15 godina kako bi se okušala u karijeri modela. Bila je prisiljena da smrša i bude vitka i to je uzelo svoj danak.\n- Morate imati stav, jer nećete opstati u ovom poslu ako ste glupi – kaže Ana, koja zbog svog prethodnog iskustva, želi da pomogne mladim devojkama koje se nalaze u sličnoj situaciji.\n– Kada pogledam unazad i vidim sa čime sam se sve izborila, poželim da je i tada postojao zakon koji bi zaštitio mlade modele ili bar organizacija starijih i iskusnijih modela koja bi se zauzela za mlađe i podržala ih - napomenula je Ana V.\nmagično bilje. viktorijini andjeli magicno bilje Avi V


Dan otvorenih vrata Farmaceutskog fakulteta 2021. | Univerzitet u Sarajevu\nSrijeda, Maj 12., 2021. - 16:01\nU okviru kampanje Univerziteta u Sarajevu „Budi šta jesi, studiraj šta želiš“ i manifestacije „Dani otvorenih vrata“ obavještavamo vas da će online promocija upisa na Farmaceutski fakultet Univerziteta u Sarajevu biti održana 20. 05. 2021. godine od 11:00 do 12:30 putem online servisa Google Meet Farmaceutskog fakulteta pod sloganom „Budi student Farmaceutskog fakulteta jedan dan!“\nOnline manifestacija je namijenjena svim zainteresiranim učenicima završnih razreda srednjoškolskih ustanova, kao i potencijalnim studentima farmacije.\nNastavnici i saradnici Farmaceutskog fakulteta ovom manifestacijom žele približiti studij farmacije zainteresiranim i budućim studentima i predstaviti katedre Fakulteta kroz eksperimente i prezentacije.\nDan otvorenih vrata Farmaceutskog fakulteta UNSA\nČetvrtak, 20. 05. · 11:00–12:30


Novi Peugeot 208 – procurele prve zvanične fotografije!!! – Vrele gume\nfeb. 22, 2019 u 12:45 pm\n22 februara, 2019 3 KomentaraautomobiliPeugeotPeugeot 208Prve fotografijeSajam automobila u ŽenevivestiVrele Gume\nTagoviautomobiliPeugeotPeugeot 208Prve fotografijeSajam automobila u ŽenevivestiVrele Gume\n22 februara, 2019 у 20:08\nLep auto spolja. Možda mi malo bodu oči ovi glatki crni okviri oko točkova, ali sve u svemu je dobar. Kokpit mi deluje konfuzno, kao da tu ima nekih višak delova koji štrče. Sve u svemu nije auto koji se vezuje za srce na prvi pogled, ali takođe nije ni neki koji ima očigledne mane…\n22 februara, 2019 у 17:08\nSvuđa mi se…\nDizajn je OK ali ne zbog toga. Čibi mi se da je funkcionalno napravljen i da nazad ima dovoljno visine. Nek Pira provjeri\n22 februara, 2019 у 14:43\nA niste primjetili da je plavi električni zato što je prikopčan na punjač?\nNovi Mercedes-AMG A45 će se prodavati u dve varijante!


Policija preduprijedila teroristički napad | Politika | DW | 21.11.2006\nPolicija preduprijedila teroristički napad\nJedna islamistički orjentisana grupa još od ljeta ove godine nastoji da izvede teroristički napad u Njemačkoj, tvrdi državno tužilaštvo ove zemlje. Kako prenosi list Die Welt, planirano je bilo da se na aerodromu Frankfurt u jedan izraelski avion unese bomba.\nPlanirano unošenje bombe u avion na aerodromu Frankfurt\nŠest osumnjičenih osoba je zbog ovakvih sumnji uhapšeno tokom proteklog vikenda, pet ih je potom pušteno na slobodu.\nNakon ovog slučaja njemačka vlada smatra da su potvrđene njene pretpostavke da postoji relana opasnost za ovu zemlju, iznosi glasnogovornik njemačkog ministarstva unutrašnjih poslova, Stefan Kaller.\n"Već smo imali nekoliko pokušaja napada u Njemačkoj. Podsjećam na slučaj kofera napunjenih eksplozivom koji su podmetnuti u vozove. Ne radi se dakle o apstraktnoj opasnosti od terorizma, nego moramo računati s tim da postoje grupe ljudi koji imaju konkretne planove za napad."\nKaller istovremeno smatra da je akcija sprovedena proteklog vikenda izuzetno uspješna.\n"Ovaj slučaj ohrabruje jer pokazuje da su naše snage sigurnosti budne, da imaju uvid u djelovanje odredjenih struktura i da su dosada uvijek uspijevale da reaguju dovoljno brzo."\nNjemačko državno tužilaštvo je za sada bilo vrlo uzdržano i ne govore o velikom udarcu protiv terorizma. Nisu izneseni podaci o tome ko su mogući atentatori, niti šta je trebalo da bude cilj. Državni tužilac Frank Wallenta je samo izjavio da su šestorica optuženih tokom proteklog ljeta stupili u kontakt sa jednom osobom koje je za novac bila spremna da kofer sa eksplozivom unese u jedan avion.\nNjemačke vlasti saopštavaju kako su osumnjičeni atentatori tek počeli s planiranjem ovakve akcije, te da nije bio postignut sporazum o tome kolika svota novca treba da bude isplaćena osobi koja je trebalo da unese bombu u avion. Tužilaštvo osim toga nije saopštilo kojoj terorističkoj organizaciji su bliske osobe koje se sumnjiče za organizaciju mogućeg napada.


FRILENSERI | Stranica 5 od 6 | Biznis.rs\n25.2.2021 12:45 1\nKada je prošle godine počela pandemija i kada je u Srbiji proglašeno vanredno stanje, veliki broj preduzetnika prihvatio je prvi paket pomoći države uzimajući minimalce uz odlaganje poreza i... Pročitaj više\nIzvršna direktorka Centra za istraživanje javnih politika, Tanja Jakobi za Biznis.rs\n23.2.2021 13:58 7\nPregovori Vlade i frilensera o načinu oporezivanja radnika na internetu nisu uspeli. Predlog koji su izneli predstavnici Ministarstva finansija, Udruženja radnika na internetu je odbilo uz obrazloženje da nisu... Pročitaj više\n19.2.2021 08:49 16\nIshod pregovora Vlade RS i Udruženja radnika na internetu nije imao zadovoljavajući rezultat po frilensere. Vlada nije napravila ustupak kakav su frilenseri očekivali po pitanju plaćanja poreza i doprinosa... Pročitaj više\nMože li doći do dogovora poreznika i radnika na internetu\nRazličite računice frilensera i države\n16.2.2021 18:46 0\nNakon poslednjeg sastanka Udruženja radnika na internetu i predstavnika Vlade, na sajtu Poreske uprave objavljen je predlog Vlade za regulisanje obaveza fizičkih lica po osnovu poreza i doprinosa na prihode... Pročitaj više\nUdruženje radnika na internetu predstavilo kalkulaciju naplate poreza Poreskoj upravi\nJoš uvek bez konačnog rešenja za frilensere\n27.1.2021 18:48 1\nNastavljeni su pregovori između Udurženja radnika na internetu i Poreske uprave, oko problema oporazovanja frilensera u Srbiji. Nakon nove runde razgovora doneće se odluke o daljim planovima za rešavanje... Pročitaj više\nBez rešenog radnog statusa u BiH, u Hrvatskoj definisan porez za svaku kategoriju\n21.1.2021 11:22 2\nPriča u vezi sa Frilenserima u Srbiji i načinom njihovog oporezivanja i dalje traje. Nakon prvog sastanka koji je održan 18. decembra, predstavnici radnika na internetu, Ministarstva finansija, i... Pročitaj više\n19.1.2021 11:59 5\nOd frilensera se ne traži da plaćaju porez retroaktivno. Poreska uprava je primenila pravilo da pravo na utvrđivanje poreza ne zastareva pet godina, a Zakon o porezu na dohodak... Pročitaj više\nPREGOVORI O STATUSU FRILENSERA TEK PREDSTOJE Završen prvi sastanak Ministarstva finansija i radnika na internetu\n18.1.2021 18:12 1\nProblem oporezivanja frilensera koji je počeo u oktobru prošle godine krenuo je da se rešava prvim sastankom između predstavnika“ Uruženja radnika na internetu“, premijerke Ane Brnabić, predstavnika Ministarstva finansija... Pročitaj više\n15.1.2021 13:48 1\nUticaj pandemije na preduzetnike i privrednike u Srbiji postaje sve jači. Iako je država obezbedila i treći paket pomoći, mnogi smatraju da to nije dovoljno i da bi privredi... Pročitaj više\nPREGOVORI JEDINO REŠENJE PROBLEMA PLAĆANJA POREZA FRILENSERA Nameti moraju da se plate samo je pitanje od kada, poručio Vučić\n14.1.2021 14:51 0\nPredsednik Srbije Aleksandar Vučić poručio je frilenserima da protesti nisu nikakvo rešenje i da oni jedino mogu sa državom da pregovaraju o tome od kada treba da se plati... Pročitaj više


Laguna - Bukmarker - Kad kažemo za neku knjigu da je dobra? - Knjige o kojima se priča\nIdeja da knjiga može biti dobra ili loša u sekundi može da razbesni ljubitelje čitanja. Po njihovim rečima, svaka knjiga je dobra iz razloga jer je knjiga, bez obzira na njenu književnu vrednost.\nNemački književnik Ginter Gras je rekao: „I loše knjige su knjige, i samim tim su svete.“\nMeđutim, jedno od prvih pitanja koje ćete postaviti čitaocu, kada se disuktuje o knjizi, jeste da li je knjiga dobra ili loša.\nDakle, zbog čega za neku knjigu kažemo da je dobra, a za neku da je loša? Postoje mnoge stavke koje mogu da razočaraju čitaoca, od jezika, priče, likova, dužine romana. Loše kraj može da upropasti čitavu knjigu, a mnogi čitaoci će u startu biti razočarani, ako je početak loše napisan.\nOvo pitanje muči i najveće eksperte, a ponekad se i sudije, koje biraju romane za neke od najuglednijih svetskih književnih nagrada, međusobno ne slažu.\nKnjiževni kritičari nisu jedini koju muče muku u proceni kvaliteta knjige. Mišljenja čitalaca često se kose sa mišljenima kritičara kada govorimo o dobroj knjizi. Neke najprodavanije svetske knjige izazvale su bes među kritičarima. Knjiga „Pedeset nijansi. Siva“ spada u najprodavanije knjige na svetu i prodata je u preko 125 miliona primeraka, a kritičari su joj dali jako lošu ocenu. Roman „Da Vinčijev kod“ je, od 2003. godine do danas, prodat u preko 83 miliona primeraka, a komentari kritičara bili su pomešani. Neki su knjigu pisali kao „besmislenu“ i „loše napisanu“, dok su drugi rekli da je „naučno“ štivo.\nRazlika između mišljena čitalaca i kritičara bila je očigledna kada je 2007. godine Bukerovu nagradu osvojio roman „The Gathering“ autorke Eni Enrajt, koji je prodat u manje od 3.500 primeraka.\nU članku pod nazivom „Deset pravila za pisanje fikcije“, autorka Eni Enrajt govori kako „samo loši pisci misle da su im knjige dobre“.\nMožda će onima koji misle da loše pišu biti lakše kada čuju da Stiven King veruje da vredi čitati i loše knjige, jer nas one mogu naučiti više nego one dobre.\nS druge strane, Džejms Džojs je smatrao da je život suviše kratak da bismo čitali loše knjige.\nPitala sam svoje prijatelje i porodicu koji su elementi važni kada ocenjuju da li je neka knjiga dobra ili ne.\nGlavni aspekat oko koga se svi slažu jeste upotreba jezika, bilo da su rečenice jednostavne, složene ili pune opisa. Jedan prijatelj je istakao da čak i sjajan koncept može biti uništen lošom upotrebom jezika.\nOstali aspekti razlikovali su se od osobe do osobe. Nekima nije bilo važno da li će im se likovi dopasti, dokle god su realistično napisani, neki su želeli da budu dirnuti radnjom, dok su drugi preferirali knjige koje ih opuštaju umesto da ih stimulišu.\nOčigledno je da se kriterijumi za dobru knjigu razlikuju od osobe do osobe, ali čini se da je svima važna upotreba jezika. Moram da se složim sa njima, jer je i meni jako važna upotreba jezika. Lepo spojene reči i rečenice mogu da zamaskiraju lošu priču i likove. Sramota me je da priznam da se uopšte ne sećam radnje nekih mojih omiljenih knjiga kao što su „Sto godina samoće“ Gabrijela Garsije Markesa, ili „Bog malih stvari“ Arundati Roj. Sećam se samo osećaja koji su reči na papiru budile u meni. Neki izrazi su prosto bili poetični.\nVolim i složene romane, sa interesantnim pričama, kao što su knjige Džonatana Frenzena, roman „Ptice umiru pevajući“ Kolin Mekalou, trilogiju „Odgovarajući momak“ Vikrama Seta, ali i klasik Džordž Eliot „Midlmarč: studija o provincijskom životu“.\nZatim i duhovite knjige Bila Brajsona, „Zavera budala“ Džona Kenedija Tula, „Vernona Gospoda Litla: komedija XXI veka u prisustvu smrti“ DBS Pjera.\nSvaka od ovih knjiga se razlikuje, ali su, bez sumnje, to sve jako dobri romani. Svako ima svoju listu knjiga na kojoj ove mogu ali i ne moraju da se nađu. U tome je čar čitanja. Svaka knjiga je lično putovanje koje čitalac doživi na svoj način, sa svim prednostima i manama.\nOčigledno je da ne postoji određeno pravilo po kom možemo da ocenimo dobru ili lošu knjigu. Sve zavisi od toga ko čita i šta traži od određene knjige, bilo da je to dobra priča, sjajna upotreba jezika, misterija koji želi da reši, svet koji želi da istraži, realistični likovi ili srećan kraj.\nSrećom, tokom istorije napisano je mnogo različitih knjiga, što znači da će se uvek naći neki dobar roman za čitanje, šta god to vama značilo.\nAutor: Flor Morison


Ruski državni avion preko Bugarske doleteo u Beograd | Kosova.info\nDom|Najnovije|Ruski državni avion preko Bugarske doleteo u Beograd\nRuski avion Iljušin-Il-96-300, na specijalnom letu iz Sočija, doleteo je u nedelju ujutru u Beograd preko Bugarske, iako je ta zemlja još u februaru zvanično zatvorila svoj vazdušni prostor za ruske avione.\nNa sajtu Aerodroma Nikola Tesla, na koji je ruski avion sleteo, nema podataka o ovom letu. S druge strane, ljubitelji avijacije objavili su na Instagramu fotogravije ovog aviona na pisti beogradskog aerodroma.\nNa sajtu flightradar24.com vidi se da je isti ovaj avion 17. aprila iz Moskve leteo za Kopenhagen u Danskoj, ali je tada izbegnut prelet preko država koje su zabranile letove ruskim avionima.\nDruštvenim mrežama kruži lažan snimak – kokain na stolu Zelenskog\nOdziv birača na izborima u Francuskoj do 12 časova 26,4 odsto


Bodyguard je najgledanija drama iz Ujedinjenog Kraljevstva, i dolazi na Netflix\nNažalost, bez " I Will Always Love You"\nPosted sreda 26 09 2018 01:20:10\nNajnovija drama, Bodyguard, koja se emituje na BBC One, završila je svoju prvu sezonu sa rekordnom gledanošću koju stanica nije zabeležila još od 2008. godine. Ukoliko ste pretpratnik Netflixa, dobra vest je da ćete ovu seriju moći da gledate i preko streaming giganta od 24. oktobra.\nPrema sajtu BBC News, Bodyguard je u trenutku finala sezone imao impresivnih 11 miliona gledalaca. Ovo je ogromna cifra kojoj se u skorije vreme približio samo Downtown Abbey čije je finale druge sezone pratilo 10.5 milliona u novembru 2011. godine.\nJedino je Doctor Who-ov Božićni specijal pratilo 11.7 milliona tokom pomenute 2008. godine.\n"Ako me ubiju zbog vas, vi ste krivi!"\nGlavnu ulogu igra Richard Madden, najpoznatiji po ulozi Roba Starka u seriji Game of Thrones. U Bodyguardu on je David Budd, bivši vojnik koji pati od postraumatskog stresa. Budd je zadužen da bude telohranitelj moćnoj političarki, koja je sticajem okolnosti podržavala rat u kojem se David borio.\nSeriju je stvorio Jed Mercurio (Line of Duty) i druga sezona se polako priprema. Prva sezona ima svega 6 epizoda, ali pošto su toliko dobre, bindžeri će ih smazati za jedno produktivno popodne.\nUkoliko niste znali, Netflix će uskoro da bude ravan i Disneyu.


Kompjuterski kriminal sve opasniji\nNaslov: Kompjuterski kriminal sve opasniji 5/4/2010, 16:32\nO broju i vrsti krivičnih dela iz oblasti visokotehnološkog kriminala, kao i kolika je ekonomska šteta njima prouzrokovana, teško je dati konkretnu procenu. Ova vrsta kriminala je u stalnom porastu u celom svetu. Razvoj kompjuterske tehnike i softvera, masovnost Interneta i društvenih mreža, kao i elektronske komunikacije, koliko ima svoje prednosti toliko ima i mana, jer računarski kriminal postaje raznolikiji i sofisticiraniji.\nOno što je karakteristično za visokotehnološki kriminal jeste socijalni inžinjering, odnosno aktivnom manipulacijom navođenje ljudi da odaju informacije o sebi. To može biti davanje korisničkog imena i lozinke, podataka o platnoj kartici, mestu rođenja, socijalnom osiguranju, broju pasoša, ličnoj karti .\n1. Uvek držati uključen zaštitni program na računaru i ažurirati ga\n2. Ažurirati operativni sistem\n3. Ugasiti računar kada niste u kući\n4. Ne odgovarati na spam poruke, ukoliko niste sigurni da poznajete pošiljaoca\n5. Izbegavati korišćenje ličnih podataka na Internetu\n6. Lozinke za elektronske naloge nikada ne bi trebalo čuvati automatski u poljima za unos\n7. Izbegavati ostavljanje fotografija na Internetu, naročito dece, koje mogu biti javno dostupne svim korisnicima\nAko saznate da je dete bilo izloženo nasilju putem Interneta, potrebno je:\n* naučiti dete da ne odgovara na nasilne, preteće ili bilo koje druge sumnjive poruke i pozive;\n* ne brišite poruke ili slike jer mogu poslužiti kao dokaz;\n* kontaktirajte sa Internetom provajdera i prijavite da ste primili takvu poruku;\n* obavestite školu o ponašanju – zlostavljanju ili eventualnim promenama raspoloženja i ponašanja kod deteta;\n* obavestite policiju ako poruke sadrže pretnje nasiljem, uhođenje, napastovanje, dečiju pornografiju, ili kada prethodni koraci nisu dali rezultate;\n* ako Vam je poznat identitet izvršioca, broj ili elektronska adresa sa koje su uznemirujuće i zlonamerne poruke upućene, svakako obavestite o tome policiju, mobilne operatere, Internet provajdera, školu...\nNaslov: Re: Kompjuterski kriminal sve opasniji 6/3/2010, 14:46\nJa nemem ništa vezano za novac na kompjuteru ..zapravo u njemu ne držim baš ništa bitno... niti sam reg. na nekoj bitnoj stranici s koje mogu doći do nekih mojih podataka tako da za sada nemam brige...nadam se\nNaslov: Re: Kompjuterski kriminal sve opasniji 6/3/2010, 14:59\nKiki...mogu da ti provale u bankovni račun direkt u banci..\nNaslov: Re: Kompjuterski kriminal sve opasniji 6/3/2010, 15:02\nMa mogu me rekla bi moja baka pihat v rit..kada ne znaju u kojoj sam banci a dogovor je da se preko dozvoljenog minusa ne može dići niti lipa\nNaslov: Re: Kompjuterski kriminal sve opasniji 6/3/2010, 15:04\nma pusti to što ne znaju u kojoj si banci...krenuće redom po bankama..jednu po jednu..\nNaslov: Re: Kompjuterski kriminal sve opasniji 6/3/2010, 15:07\nE baš će mene u mojoj..moja će prije proglasiti bankrot..zbog silnih malverzacija..\nNaslov: Re: Kompjuterski kriminal sve opasniji 6/3/2010, 15:12\nja bih ti savetova da ipak proveriš račun i to pod hitno..\nNaslov: Re: Kompjuterski kriminal sve opasniji 6/3/2010, 15:17\nNema potrebe osatlo je svega par kn tek toliko da si banka ima za kamatu na dozvoljeni minus\nNaslov: Re: Kompjuterski kriminal sve opasniji 6/3/2010, 15:20\ntaman i to da ti poberu malo što imaš..\nNaslov: Re: Kompjuterski kriminal sve opasniji 6/3/2010, 15:23\nA ..kokošari jedni..\nNaslov: Re: Kompjuterski kriminal sve opasniji 6/3/2010, 15:29\nnajbolja je slamarica..\nNaslov: Re: Kompjuterski kriminal sve opasniji 6/3/2010, 15:37\nPa oboliš od kakve zboravljivosti i baciš slamaricu ili (pogreška ne u več ili) čarape. Ma uopče ne kužim ljude koji imaju lovu i drže zmiju na njima..pa novac trba kolati ..a ne ga držati u čarapi. Srečom pa mi nememo problema s tim ..kada ga imamo s nama je dan dva i onda več treći dan ode on u kolanje\nNaslov: Re: Kompjuterski kriminal sve opasniji 6/3/2010, 15:41\ntako je...odmah da se sve potroši za svaki slučaj..\nNaslov: Re: Kompjuterski kriminal sve opasniji 6/3/2010, 15:45\nMa nego šta ..onako u starhu nesmiješ od kuće glupo ti u banku nositi zbog dana dva..spičiš ga brzinski i amen diko niti briga nit pameti\nNaslov: Re: Kompjuterski kriminal sve opasniji 6/3/2010, 18:36\ncek ..sta su kartice ..jos neko to koristi ..ima ih jos\nNaslov: Re: Kompjuterski kriminal sve opasniji 6/3/2010, 20:05\nsve gore šta je Bleky stavila primjenjujem odavno\nno dobro se je podsjetiti jer jednom kada vam to pređe\nu naviku nema frke\nNaslov: Re: Kompjuterski kriminal sve opasniji


Potpisan Sporazum o saradnji Privredne i Inženjerske komore Crne Gore | Privredna komora Crne Gore\nPotpisan Sporazum o saradnji Privredne i Inženjerske komore Crne Gore\nPredsjednici Privredne i Inženjerske komore Crne Gore, Vlastimir Golubović i Srđan Laković, potpisali su 4. marta 2020. godine Sporazum o saradnji ove dvije asocijacije.\nPredsjednici su ocijenili da Sporazum, potpisan na Svjetski dan inženjera, doprinosi formalizaciji već intenzivne saradnje dvije komore, u čijem fokusu će u narednom periodu biti zajedničke aktivnosti, posebno u oblasti stručnog usavršavanja i cjeloživotnog učenja.\n- Zajedno možemo organizovati stručna predavanja u Privrednoj komori ne samo za inženjere već i za nosioce poslovnih aktivnosti – kazao je predsjednik PKCG Vlastimir Golubović.\nOn je predstavio aktivnosti Privredne komore na unapređenju ambijenta za poslovanje, prije svega kroz uticaj na regulatorni okvir, istakao njenu značajnu ulogu u promociji privrede, te posebno potencirao snažan doprinos reformi obrazovnog sistema, razvoju dualnog i neformalnog obrazovanja. U Komori je tokom prethodne godine organizovano 76 edukativnih aktivnosti u kojim je učestvovalo 4690 predstavnika privrede. Takođe je apostrofirao veoma važne aktivnosti Centra za edukaciju u drumskom saobraćaju Privredne komore, gdje je obuku steklo 3500 vozača i 600 menadžera. Značajan doprinos razvoju srednjeg stučnog obrazovanja pružiće projekti koji će se, uz podršku Njemačke, realizovati preko Komorskog investicionog foruma Zapadnog Balkana, a kojima će koordinirati Privredna komora Crne Gore, naveo je Golubović.\nPredsjednik Inženjerske komore Srđan Laković je istakao da je novim Zakonom o inženjerskoj komori propisano obavezno stručno usavršavanje članova.\n- Nemamo dilemu da je cjeloživotno obrazovanje, pogotovo inženjera, od velike važnosti i za njihov napredak i za razvoj inženjerske struke u Crnoj Gori. Na tom poslu nam je prirodni saveznik Privredna komora sa kojom smo već realizovali značajne aktivnosti u ovoj oblasti. Naša je namjera da od aprila nadalje barem jednom mjesečno organizujemo događaje koji će, siguran sam, privući pažnju privrednika – kazao je Laković.\nDodao je da će u fokusu ove asocijacije biti i održivi razvoj, čijoj promociji će doprinijeti Konferencija koju je istog dana Inženjerska komora organizovala u Podgorici.\nPotpisivanju Sporazuma prisustvovali su potpredsjednik Privredne komore Danilo Gvozdenović, savjetnik predsjednika Mitar Bajčeta, potpredsjednik Inženjerske komore Miodrag Macanović, generalni sekretar Nikola Petrović, te poslovni sekretar Biserka Vujović.


Kokeza o Muslinu: Smenjen je zbog mladih igrača! Ko bi bio kriv da SMS, Radonjić ili Veljković odluče da igraju za drugu državu? - Sport ekspres\nPredsednik Fudbalskog saveza Srbije Slaviša Kokeza izjavio je da je do razlaza sa doskorašnjim selektorom Slavoljubom Muslinom došlo jer Savez nije želeo da rizikuje i izgubi talente kao što su Sergej Milinković-Savić, Miloš Veljković i Nemanja Radonjić.\n„Pre i posle utakmice u Beču protiv Austrije mnogo ljudi me je pitalo zašto Marko Arnautović ne igra za Srbiju. Niko nije rekao da je kriv neki bivši selektor, svi su rekli da je krivo rukovodstvo Saveza. Istine radi, FSS je tada želeo da Marko igra za Srbiju, a koliko znam želeo je i Marko. Nije bio pozvan i izabrao je drugu reprezentaciju. A ko bi bio kriv da su Milinković-Savić, Veljković, Radonjić za šest meseci otišli da igraju za drugu reprezentaciju? Kokeza i Bunjevčević. Zato je došlo do razlaza. Ti momci su budućnost srpskog fudbala i nismo hteli da dopustimo da ne igraju za Srbiju.“ – rekao je Kokeza za Nedeljnik.\n„Za nas je to bilo nerazumljivo i nismo hteli da prihvatimo. Imamo odgovornost za budućnost srpskog fudbala i ti momci treba da donesu mnogo radosti naciji i kada Kokeza više ne bude predsednik FSS, a Muslin selektor.“ – istakao je Kokeza.\n„Tada mi je rekao da je Sergej bio jedan od najgorih na terenu. Mislio sam da ga nisam dobro čuo, pitao sam ga pričamo o utakmici Nica – Lacio na kojoj ste vi bili, a on kaže: Da, bio je jedan od najgorih na terenu.“ – rekao je Kokeza.\nPrevious Previous post: Novo ime na „crveno-beloj“ listi želja: Zvezda hoće Ignjovskog!\nNext Next post: OSS: Luburić i Boškovićeva najbolji u 2017. godini!


27 Jun 2020, 21:35\nTema: vivax t2-152 dioda svetli ali nece\nRe: vivax t2-152 dioda svetli ali nece\nDa ne bude da nece niko da ti pomogne treba ti CH341 programator,duvaljka,pinceta,stona lampa lupa ili USB mikroskop,rezervni winbond 25q32 flash chip,ako je stradao taj na boksu,dobra volja pre svega, malo citanja po forumu (dump na ovoj adresi http://www.fanzo.org/forum/viewtopic.php?f=11&t=30726)...\n27 svi 2020, 21:16\nTema: Lemilica CT-936CL - sema-RESENO\nRe: Lemilica CT-936CL - sema\nDa zavrsim pricu mozda nekom zatreba solomon.gif Ostalo je na meni... Da dodam,uz malo igranja dosao sam do sledecih zakljucaka.Postoje 3 potenciometra,jedan je izdvojen, ostala dva su 1k i 30k.Moze da se malo upari stap sa lemilicom-za ovaj model a za ostale ne mogu reci nista zbog termopara.Prvo s...\n27 svi 2020, 18:52\nNa drugoj koju imam zamenjena je elektronika sa seme "poor mans project"-kesatnet,i sa ovom ruckom (napravljen je sasijski din za prebacivanje rucke) u samoj elektronici postoji potenciometar gde se regulise pretpojacanje na operacioni pojacavac-komparator LM324,pa sam mislio da ako postoji sema za ...\n27 svi 2020, 17:58\nLemilica CT-936CL - sema-RESENO\nPotrebna mi je sema ove lemilice,stradala je rucka i zamenjena je novom,na novu kupljenu sve radi ali mi malo podbacuje temperaturu,na max od 420 stepeni mislim da je oko 300 (merio sam trenutno sa sondom kineskog unimera pa rezultat sa rezervom),ali sto se tice topljenja kalaja mislim da je tu negd...\n20 svi 2020, 23:18\nTema: Citanje motorole MC68HC05B16-Blaupunkt-ODUSTAO\nRe: Citanje motorole MC68HC05B16-Blaupunkt\nMotorola MC68HC05B16 je cip koji ima protokol programiranja.I on je isti za bilo koji programator koji se koristi,jer ima jasno definisane uslove za programiranje.Moze sa CARPROG-om moze i sa Motorola crackerom..Da ne budem nezahvalan,doticnom gospodinu hvala na dosadasnjoj pomoci...A i Vase slike g...\n20 svi 2020, 22:04\nDa ste malo bolje pogledali VASE uputstvo videli bi ste da su pinovi ISTI.Na slici i na Vasem uputstvu.Napajanja na RX-5V,TX-5v .Pin 22 sam imao problema da odvojim od ploce,sa strane procesora,i NISAM STIGAO DANAS da okrenem plocu danas da presecem pin sa druge strane.Pin 41 na masu,vezan zajedno s...\n20 svi 2020, 19:08\nSve sto ste napisali ste u pravu.Bez displeja je vrlo tesko,pogotovo sto ja nisam video sta se desava u autu nego je to iz price 2-3 ruke.Da imam displej pa da ga na stolu gledam i drzim na napajanju.Ono sto me buni je po prici samo SAFE ,a kolega kaze da je majstor ili neko pre njega vec probao kod...\n20 svi 2020, 13:39\nProban na stolu i taj kod bez displeja.I isto.Nakacio sam interfejs po uputstvu i tu takodje imam problen,nece da bootuje.Probacu jos malo a ako ne onda servis.\n20 svi 2020, 08:57\n20 svi 2020, 08:07\nMislim da nisam pogresio\n20 svi 2020, 05:50\nMoj postupak paljenja na stolu-prikljucen,upaljen pa ugasen.AS+dugme upaljen,cuje se beep u ukucan je kod,na kraju potvrdjen sa AS i nista.kolega je kupio auto sa tim problemom,i vozen je kod majstora koji je ranije ukucavao kod za ovaj tip radija kada se odspoji akumulator,i nije mu novost ali radi...\n19 svi 2020, 22:39\nDobio sam radio bez displeja.Po prici kolege u autu stoji SAFE,daje kucanje koda posle nekog vremena ali ne ukljucuje radio posle stiskanja AS.I ja sam zadnje radio cini mi se beta4 radio ali pre 5-6 godina.Na stolu na nevidjeno kada se startuje upis koda sa AS+dugme cuje se beep,i na slepo smo kuca...\n19 svi 2020, 22:01\nHvala puno za uputstvo,sutra cu valjda da nadjem vremena da probam.Po Car Base bazi ovaj MCU je locked kako pise,znaci morace i novi dump-ili se nece obrisati pri citanju.Sa uputstva koje ste poslali pin 41 i pin 9 zajedno idu na masu,pin 10 sa slike gore nije povezan uopste a treba na 5V.Moze li ov...\n19 svi 2020, 16:59\nCitanje motorole MC68HC05B16-Blaupunkt-ODUSTAO\nVRSTA UREĐAJA: ARK PROIZVOĐAČ:BLAUPUNKT MODEL:2003 SIMPTOMI: kod,nadjen iz kalkulatora(200*******),ne znam broj napamet,AS+KNOB paljenje i ukucavanje-proban i na stolu i u autu,kada se ukuca kod+AS nece da ukljuci.Izgleda da je neko zabrljao sa mnogo pokusaja pre mene.Ukratko, ne radim ovo cesto i m...\nTema: Grande Punto ECU\nDa zavrsimo pricu...kola dosla od majstora,ne racunajuci zamenu jednog klipa i karika na motoru na prvu reklamaciju auto placu,zamenjen ECU,bregasta,uljna pumpa,ispran motor od opiljaka.Nakon toga majstor je uspeo da pogasi sve lampice i ukljuci oba pogona-3 dana auto bio kod njega.Auto po prici vla...\n21 Apr 2020, 22:13\nZnaci ili dobro poznavati da odaberes auto i na dijagnostiku pre kupovine,ili plakati posle kupovine ako ne daj boze naletis na nalickan KRS!Cisto retoricko pitanje,sta sve auto plac mora da zadovolji oko auta da covek moze da se odbrani od ovakvih prodaja,pogotovo licima koja znaju samo gde se ubac...\n21 Apr 2020, 19:34\nNisam pisao nista oko teme jer auto tek sutra ide ponovo kod majstora.Do tada na temu nisam imao nista novo.Videcemo sta ce cika majstor da uradi.Malo sam citao oko virgin ecu-nabacivanje nove centrale na auto,ali posto ne znam tematiku,ono sto mi nije jasno je da (po meni) nova centrala bi trebalo ...\n07 Apr 2020, 17:18\nMislim da to radi ovaj majstor ali sam posumnjao zato sto je posle njega auto dosao sa losim radom motora,gasio se i iskljucen plinski uredjaj.Pominjano je i neko uzlebljivanje,pa mislim da je to sto ste rekli verovatno oko remenice.Malo podataka imam jer nije moj auto,ali sam se pausalno naslusao p...\n07 Apr 2020, 16:41\nAUTO ELEKTRONIKA VRSTA VOZILA: putnički auto PROIZVOĐAČ: Fiat MODEL: Grande Punto GODIŠTE:2007 **************************** PREDMET SERVISIRANJA: ecu IME/PROIZVOĐAČ: OZNAKE:IAW5SF8.NS /HW401/1804-L08 OZNAKE DODATNE: **************************** SIMPTOMI: Auto je kupljen los.Posle par meseci radjena...\n29 Mar 2020, 06:21\nTema: Koja ves masina za kupiti do 25000 dinara\nRe: Koja ves masina za kupiti do 25000 dinara\nTe tako i tebi savjetujem da pustiš prijateljicu sama da izabere,bićeš kriv za svaku falinku. Marina mislim da ovo zadnje ipak ti treba da procitas....poslao sam joj link teme i Vase savete....ako neko smatra da moze bolje od ovog komentara i ima cvrsci stav po pitanju modela neka kaze,ja sam se i ...


"Agrokor" kupio slovanački lanac "Mercator" - Transakcija vredna 544 mil EUR\nKoncern "Agrokor" u petak (27. juna 2014. godine) uspešno je zaključio kupovinu 53% udela slovenačkog Poslovnog sistema "Mercator", realizacijom finansijske transakcije od 544 mil EUR, čime je postao njegov većinski vlasnik, saopštila je ta hrvatska kompanija.\n- Od ukupne vrednosti transakcije od 544 mil EUR, 324 mil EUR namenjeno je za sticanje stopostotnog vlasništva, 200 mil EUR za smanjenje finansijskih obaveza slovenačkog trgovinskog lanca, a 20 mil EUR za operativno finansiranje tekućeg poslovanja "Mercator"-a - precizira se u saopštenju "Agrokora" dostavljenom Tanjugu.\nDve kompanije će zajedno ostvarivati gotovo 7 mlrd EUR godišnjeg prihoda, zapošljavaće više od 64.000 ljudi, i biće vodeća kompanija u sektoru maloprodaje i proizvodnje hrane u regionu i šire.\nPredsednik koncerna "Agrokor", Ivica Todorić, povodom završetka transakcije naglasio je da je "Agrokorovom" kupovinom većinskog udela u "Mercator"-u stvoren "najveći poslovni sistem u tranzicionim zemljama".\n- Ovo je zajednička pobeda poslovnih ljudi, izraz odlučnosti da na temeljima promišljene vizije stalno podižemo nivo uspešnosti i konkurentnosti... Ovim počinjemo da stvaramo novu vrednost za sve potrošače, veću sigurnost za sve zaposlene - kazao je on i ocenio da će ova akvizicija inicirati dalji razvoj industrije u regionu i otvaranje novih tržišta za proizvođače.\nTodorić je naveo da članstvom Hrvatske u Evropskoj uniji, mogućnosti delovanja i razvoja kompanije dobijaju novu dimenziju.\n- "Agrokor" svoje zaposlene smatra najvažnijim delom svog poslovnog uspeha, i omogućava im lični razvoj i napredovanje - poručio je on.\nPovezivanjem "Agrokora" i "Mercator"-a, kako je kazao, ostvariće se viši nivo zaposlenosti, otvoriće se i velike mogućnosti za još kvalitetniju regionalnu dobavljačku strukturu, kao i prilike za rast prehrambene i ostalih industrija.\n- Konačno, integracija će omogućiti svim proizvođačima u regionu dalje povećanje volumena prodaje i otvaranje novih tržišta, i ozbiljnih perspektiva za prisustvo na trećim tržištima - ocenio je Todorić.\n"Agrokor" je sa vlasničkim konzorcijumom od 12 prodavaca u junu 2013. potpisao ugovor o kupovini 53,12% deonica "Mercator"-a. Na osnovu kasnijih aranžmana s bankama-vlasnicama "Mercator"-a, "Agrokor" je platio većinski paket deonica.\nZavršnom preuzimanju prethodio je i Ugovorom predviđeni sporazum s bankama o reprogramiranju duga "Mercator"-a u visini od 1 mlrd EUR, kao i saglasnost regulatornih tela u državama u kojima posluju "Mercator" i "Agrokor".


Vi ste ovdje:Home»News»TU Beč: Nova tehnika u dijagnostici raka\nBy Redakcija on\t 30. Oktobra 2020 News\nKoristeći poseban hemijski proces naučnici su uspjeli da tkivo tumora dojke učine providnim, a da pritom struktura ćelija ostane neizmijenjena, i da ga nakon toga uz pomoć specijalnog ultramikrosopa osvijetle.\nTako se tkivo analizira sloj po sloj, a na kompjuteru se prikazuju različiti presjeci tumora bez uzimanja isječaka. Na taj način se došlo do otkrića koja do sada nisu bila moguća, pa je na pojedinim snimcima ustanovljeno da su mliječni kanali u dojkama bili zapušeni ćelijama raka.\nProblem kod operacije tumora je što nije uvijek moguće odstraniti cijeli tumor, pa je nakon toga neophodno da se pacijent ponovo operiše ili podvrgne terapiji zračenja, što je često slučaj kod operacije raka dojke, a biopsija ne dozvoljava analizu cjelokupnog tkiva. Nova tehnika omogućava sasvim nove uvide u pogledu analize tkiva tumora.\nTehnički univerzitet u Beču je sproveo ovo istraživanje u saradnji sa Institutom za patologiju Tehničkog univerziteta u Minhenu koji je stavio na raspolaganje većinu uzoraka tumora dojki. Klinika za hirurgiju Opšte bolnice u Beču je dostavila uzorke drugih vrsta tumora.\n„Uvjereni smo da će ova metoda donijeti revolucionarne promjene u oblasti patologije. U kraćem vremenskom roku će se postići veća pouzdanost u dijagnostici“, izjavio je dr Hans-Ulrich Dodt sa TU u Beču. Nova tehnika je objavljena u naučnom časopisu „Nature scientific reports“.


Više od 300.000 vozača godišnje bude kažnjeno zbog brze vožnje - Ozon Media\nOd strane Ozon 19.04.2021.\nOd strane Ozon 19.04.2021. 0 komentar\nMinistar unutrašnjih poslova Aleksandar Vulin izjavio je danas da više od 300.000 vozača godišnje biva kažnjeno zbog prekoračenja brzine i najavio akciju „spid maraton” u kojoj će od srede saobraćajna policija 24 sata dnevno meriti brzinu vožnje.\nIstakao je da je teško naći opravdanje za kršenje propisa o ograničnoj brzini, kao i za činjenicu da više od polovine stradalih u saobraćaju pogine upravo zbog ovog prekršaja.\n„Sve naše policijske snage će izaći na puteve i merićemo gde god možemo svaku brzinu, kako bismo jasno poručili vozačima da je vreme da uspore i povedu računa o sebi i ostalim ljudima. Vodite računa, jer niko ne može da spreči ono što vi možete. Svaka smrt u saobraćaju je mogla da bude izbegnuta”, poručio je ministar Vulin.\nOn je apelovao na vozače da budu odgovorni prema sebi i drugima i poštuju ograničenje brzine kretanja, upozorivši da više od polovine stradalih u saobraćajnim nezgodama pogine upravo zbog nepoštovanja ograničenja kretanja na putevima.\n„U 30 evropskih zemalja koje su članice organizacije ‘Road pol’, među kojima je i Srbija, ove nedelje će posebna pažnja biti posvećena svim prekršajima vezanim za prekoračenje brzine”, rekao je Vulin, koji je na beogradskoj opštini Čukarica sa direktorom Agencije za bezbednost saobraćaja Duškom Pešićem prisustvovao početku kampanje usmerene na zaštitu pešaka u saobraćaju, prenosi Tanjug.\nVulin je pozvao vozače da čine sve što mogu u cilju bezbednosti saobraćaja i da uspore!


Tema: Danasnja prica\n15.10.2006., 23:35 #1\nE popricah ja sa jednom devojanom... Kao super izgleda devojka...\nI pita ona odakle si...\nJa kazem lepo... Inace trenutno zivim u jednom prigradskom naselju...\nA ona... ne secam se tacno reci... ali otprilike "ja ne planiram da zivim na selu i to mi je ispod casti... ja zasluzujem bolje..." (a ko je nju uopste pitao da zivi sa mnom??!!??) I to sa sve dignutm nosem i podcenjivackim tonom...\nA onda ja kazem... Da ali imam i kucu i 3 stana u gradu...\nA ona onda "pa onda mozda" pa ovo pa ono...\nI ja popizdeh nacisto na nju.... Malo je falilo da je oteram u 3PM... i da joj saspem jos gomilu toga !@#@@!^%& u brk.... al ne znam ni ja kako sam se suzdrzao...\nI posle mene pitaju gde nalazis takve slucajeve...\nPS Znam da su smorile teme o sponzorusama... al ja sam ovo morao da napisem... a vi zatvorite ako hocete...\n15.10.2006., 23:37 #2\nRe: Danasnja prica\npa kad netjesh da startujesh ribu u starkama\n15.10.2006., 23:45 #3\nPa jbg... nisu meni bitne starke... bitno je ono sto je u njima... :wink:\n15.10.2006., 23:53 #4\nja npr ne verujem da se takav razgovor zaista vodio i btw vi se zapravo ne poznajete?\n15.10.2006., 23:55 #5\njavi se baso!\n15.10.2006., 23:56 #6\nMa kakvi da zatvore, prava zabava tek pocinje!\n15.10.2006., 23:57 #7\nRazgovor je istinit... Mozda nije od reci do reci preprican tacno ali je sustina ta.... Ja ne lazem Borg...\n15.10.2006., 23:58 #8\nZA tebe uvek sreco!\nAli tek Krvolok ima da kaze koju rec siguran sam!\n15.10.2006., 23:58 #9\nA sto si isekao temu tako?\n15.10.2006., 23:59 #10\nPA dugacko je bre!\nOstavio sam samo najvaznije delove.\n16.10.2006., 00:02 #11\n16.10.2006., 00:03 #12\npa choveche debilna je i njena i tvoja pricha, mislim kad bi meni riba rekla da joj je ispod chasti da zivi u selu ili gde vec, ja bih rekla, dobro ili bi pitala a zashto, ne bi joj ispostavila imovinsko stanje sigurno\n16.10.2006., 00:17 #13\nMa bio je to trenutak hmm mozda besa... Hteo sam da joj kazem koliko je jadna... No niko nece da zivi tu u buducnosti... ni ja a najmanje ona... A bas me zabole gde ona hoce da zivi... nego taj nadmeni potcenjivacki stav... nicim izazvan... kapiras... Kao ja sam bomba a ti si supak... E pa bas je ona supak i to na kvadrat...\nJbg nije ona supak... al kad takvu situaciju isprovocira i postavi... Znas donekle neke stvari mozes i da precutis i progledas kroz prste ali sto je previse previse je... Ja ne moram da trpim takva glupiranja... Mozda je ona navikla da se druzi sa nekim moronima kod kojih joj takva prica i stav mogu proci... Al kod bilo kog normalnog to tako ne moze... Ili ravnopravno ili nikako...\n16.10.2006., 01:03 #14\nKoliko ja znam ti zivis u gradu kojiima jednu zavidnu istoriju...i tradiciju..mnogi kvalitetni ljudi bi bili ponosni da dolaze iz tog mesta...\nCini mi se da je tvoj problem u tome sto si se nastavio sa takvom osobom...iz njene prve recenice mozes mnogo toga videti...i naravno cemu dalje dokazivanje?\n16.10.2006., 02:09 #15\nUhhhhhh.....pa ja npr.imam stuDentSKU povlasticu pa se ne falim ..jes da je samo 1.zona al da vidish kako se zarumene kad sluchjno spomenem ...i ako si joj rekao!\nA shta je nosila od obutje?\n16.10.2006., 03:57 #16\nDa ali imam i kucu i 3 stana u gradu...\npero! imash qcju i 3 stana??? u gradu???\nkajem se shto nisam r[/font][font=Comic Sans MS]anije primecjivala kako si neverovatno zgodan\n16.10.2006., 05:34 #17\n.... a živi u faveli, kamuflaže radi, kako se drugovi ne bi žicarili za turu pića !!!\n16.10.2006., 06:52 #18\nDok sam isao ulicom cuh komentar jedne od dve devojke koje su isle iza mene: " Pogledaj sta ljudi voze a onaj moj vozi cipele ". " Pre bih rekao da seta sponzorusu " - nisam izdrzao da joj ne dobacim. Takve udavace treba zaebavati u svakoj prilici. Ne treba im obecavati ni kule ni gradove, dovoljno je nesto u centru grada pa neka kukaju posle kako su iskoriscene i obmanute.\n16.10.2006., 10:31 #19\nI ja popizdeh nacisto na nju.... Malo je falilo da je oteram u 3PM... i da joj saspem jos gomilu toga !@#@@!^%& u brk....\n[font=Lucida Console]E tačno si to i trebao da uradiš. [/font]\n16.10.2006., 10:45 #20\nchibe sponzorusho jedna, ja sam ga prva videla\n16.10.2006., 16:06 #21\n[font=Comic Sans MS]necje da mozhe.... ja bash volim selo\njbt... nikad nisam bila na selu.... :shock: :?\n16.10.2006., 16:16 #22\nsamo se nadam da ce u skorije vreme nashi cenjeni doktori i nauCHnitzi izmisliti neki instant lekitj protiv "sponzorursha i njihove glavne hrane" sponzora.... zivite normalno ljudi.. volite se a ne gledajte da iz svakoga i svachega izvuchete neku korist...\n16.10.2006., 16:21 #23\ntrebao si je prvo povaliti pa onda sutnuti.\n16.10.2006., 18:37 #24\nO gresnice jedna... U crkvu da ides da okajes svoje grehove...\n16.10.2006., 18:40 #25\nHmmm... zvuci malo kretenski... Ali i da sam to uradio... ipak bi bar oboje imali neke koristi i fajde od svega... A ne bi je ni sutno jer je ne bi ni smuvao... :razz:


Masovni protesti protiv Putina u Rusiji | Al Jazeera Balkans\nMasovni protesti protiv Putina u Rusiji\n12 juni 2012, Utorak 17:37 CEST\nRuska opozicija mobilizirala je svoje članove na nove velike demonstracije u Moskvi i St. Petersburgu.Ovo su prvi zakoniti protesti otkako je Putin stupio na predsjedničku funkciju i to na Dan Rusije, praznik kojim se obilježava prihvatanje deklaracije o osamostaljenju bivših država Sovjetskog saveza 1990. Rusija Protesti Vladimir Putin Opozicija Posljednji Video\nŠtrajk prosvjetnih radnika Kantona Sarajevo Sabor SPC zasjeda u Beogradu Dan nezavisnosti Crne Gore Ustavni sud razmatra zakonitost vojvođanske Deklaracije Bh. vlada ne raspravlja o matičnim brojevima Više\nSirijska vlada zauzela Qusayr Tornado u Oklahomi odnio desetine života Najveće iračko krvoproliće u posljednjih pet godina Borci Hezbollaha pomažu sirijskoj vojsci Assadove snage ušle u Qusayr Više\nMilivoje Miletić o CEFTA-i Fikret Čaušević o ulaganjima u regiji Zlatko Vujović o izborima u Crnoj Gori Damir Šaljić o kiparskoj krizi Ivan Orlić o predsjedničkim izborima u Češkoj Više\nRaste potražnja za biometrijskim pasošima Vojvodina usvojila deklaraciju o zaštiti ustavnih prava Bitka za Zagreb Sabor SPC zasjeda u Beogradu Poruke ohrabrenja za Srbiju SVIJET


Operater u Kontrolnom centru - Watchout security\nKragujevac, Spasenije Cane Babović 5\nKompaniji Watchout secutity d.o.o. potreban operater za rad u kontrolnom centru.\nUslovi: -poželjna licenca službenika obezbeđenja,\n-poznavanje rada na računaru, MS Office,\nOrganizacija rada:-smenski rad.\nPoželjna iskustva u radu na pozicijama koje su podrazumevale verbalnu komunikaciju.


Bh. državljani izručeni iz Njemačke pušteni na slobodu - informativa.ba\nVijesti BiH Bh. državljani izručeni iz Njemačke pušteni na slobodu\nTrojica bosanskohercegovačkih državljana koji su 11. aprila izručeni BiH iz Njemačke zbog povezanosti s terorističkim djelovanjem, pušteni su na slobodu nakon što su ih saslušali pripadnici Državne agencije za istrage i zaštitu (SIPA), potvrdio je glasnogovornik SIPA-e Luka Miladinović, javlja BIRN BiH.\n- Policijski službenici SIPA-e kroz međuagencijsku razmjenu podataka su od Ambasade Njemačke u Zagrebu zaprimili informaciju da će 11. aprila 2019. godine u 13.00 sati trojica bosanskohercegovačkih državljana letom iz Düsseldorfa biti izručeni u Sarajevo zbog povezanosti s navodnim terorističkim djelovanjem - kazao je Miladinović.\n- Nakon toga, u službenim prostorijama Granične policije BiH službenici SIPA-e su obavili razgovor s navedenim licima na okolnosti izručenja. SIPA nastavlja preduzimati mjere i radnje iz svoje nadležnosti - rekao je Miladinović, dodavši da o tim aktivnostima ne može govoriti.\nOznake: #BiH #Njemačka #SIPA #hapšenje #2019\nCDU NAKON IZBORA | Armin Laschet: Europe first?! EU\nMerkel i njemački savezni premijeri danas produžuju mjere lockdowna EU


Izraelci dopuštaju porodicama da se oproste od umirućih | Korona virus, Izrael | Al Jazeera Balkans\nGrčka najavljuje nove mjere nakon naglog skoka broja zaraženih\nGrčka osudila turske planove o nafti\nIzraelci dopuštaju porodicama da se oproste od umirućih\nPriče o pacijentima koji umiru sami, za mene su zastrašujuće, kaže upravitelj bolnice Ichilov u Izraelu.\nVjerujem da će i ostatak svijeta slijediti naš primjer, kaže GamzuEPA\nIzraelska bolnica Ichilov odlučila je porodicama pacijenata koji su na umoru od novog korona virusa dozvoliti posljednji oproštaj od svojih najmilijih, uz korištenje zaštitne opreme, javlja dpa.\n"Priče o pacijentima koji umiru sami, za mene su, kao ljudsko biće i upravitelja bolnice, zastrašujuće", kazao je Ronni Gamzu, direktor bolnice, u službenom saopćenju i pozvao ostale bolnice da slijede taj primjer.\nPrema njegovim riječima, zdravstveni sistemi su prestrogi i zbog toga su "u Ichilovu donijeli smjernice koje odmah stupaju na snagu i koje će članovima porodica, uz obaveznu zaštitnu opremu, omogućiti da se oproste i kažu posljednje zbogom svojim najmilijim", prenosi Hina.\nPrvi u svijetu\nZaštitnu opremu za članove porodice osigurat će bolnica, dodao je.\n"To je naša moralna obaveza kao ljudskih bića i medicinskog osoblja. Vjerujem da će i ostatak svijeta slijediti naš primjer", rekao je Gamzu.\nMedicinski centar Sourasky (Ichilov) u Tel Avivu je prva bolnica u svijetu koja omogućuje ljudima da se oproste od članova porodice koji su na umoru.\nIzrael ima oko 8.000 oboljelih od korone, od kojih je 127 razvilo teške siptome, a 106 je na respiratoru. Umrlo je 46 ljudi, a 477 je ozdravilo.\nIzrael izolirao grad pogođen korona virusom\nU Srbiji pet, u Crnoj Gori četiri, a Hrvatskoj i Sjevernoj Makedoniji po jedan novi smrtni slučaj.


Toni Cetinski oslobođen optužbi za nesreću u kojoj je poginuo muškarac - Vijesti.me\nToni Cetinski oslobođen optužbi za nesreću u kojoj je poginuo muškarac\nMuškarac je u teškom pijanom stanju od 3,46 promila na leđima ležao na cesti Puste ulice kada je Cetinski vozeći "mercedes" prešao preko njega Edit\nCetinski (Foto: Screenshot/YouTube)\nVijesti online 10. septembar 2019, 16:37\nHrvatski pjevač Toni Cetinski nepravosnažno je danas oslobođen na pazinskom sudu zbog saobraćajne nesreće koja se dogodila 3. novembar 2017. u Pustoj ulici u Rovinju, kada je pregazio pješaka koji je ležao na putu, prenosi Indeks.\nOptužnica pulskog državnog tužilaštva teretila je Cetinskog da je 3. novembra 2017. iz nehaja izazvao saobraćajnu nesreću koja je za posljedicu imala smrt 62-godišnjeg Ibrahima Kevljanina.\nNaime, muškarac je u teškom pijanom stanju od 3,46 promila na leđima ležao na cesti Puste ulice kada je Cetinski vozeći "mercedes" prešao preko njega.\nU optužnici je navedeno da je za upravljačem sjedio u zavaljenom položaju, što je Cetinski u iznošenju obrane negirao i izjavio da mu je pozicija sjedišta ista otkako vozi taj automobil.\nGotovo svi ispitani svjedoci potvrdili su da je ulica u kojoj se nesreća dogodila jako uska i nepregledna, a posebno krivina gdje se nesreća dogodila, da u trenutku nesreće u ulici nije bilo znaka za ograničenje brzine te da je on postavljen nedavno s ograničenjem brzine od 20 kilometara na sat.\n"Ono što ti najviše ostane u sjećanju je taj trenutak nesreće i činjenica da ništa nisam mogao napraviti da to izbjegnem. Još pri tome nisam mogao pomoći čovjeku", rekao je Cetinski nakon suđenja. "To je ono što će mi ostati u glavi cijeli život", dodao je.


Lavrov: Kina i Rusija blokiraće sabotažu sporazuma sa Iranom\nRuski i kineski ministri inostranih poslova Sergej Lavrov i Vang Ji\nKina i Rusija blokiraće svaki pokušaj sabotaže nuklearnog sporazuma potpisanog 2015. sa Iranom, rekao je danas šef ruske diplomatije Sergej Lavrov ocenivši "neprihvatljivom" svaku reviziju sporazuma iz koga je američki predsednik Sonald Tramp preti da povuše SAD.\n"Postoje pokušaji mešanja sa međunarodnim poretkom od koga zavise UN", rekao je Lavrov posle sastanka u Pekingu sa svojim kineskim kolegom Vang Jiem.\nIranski nuklearni sporazum iz 2015, koje su velike sile zaključile s Teheranom da spreče da Iran razvije nuklearno oružje "jedan je od velikih ostvarenja međunarodne diplomatije poslednjih godina", i "svaka revizija tog dokumenta je neprihvatljiva", rekao je Lavrov.\n"Jasno ćemo reći, zajedno sa Kinom, da ćemo blokirati svaki pokušaj sabotaže tih sporazuma koji su bili odobreni rezolucijom UN", rekao je Lavrov.\nLavrov je govorio uoči sastanka Šangajske organizacije za saradnju, foruma koji okuplja četiri zemlje centralne Azije kao i Kinu i Rusiju.\nAmerički predsednik Donald Tramp odredio je 12. maj kao krajni datum kada ističe njegov ultimatum evropskim saveznicima da se dogovore s Iranom i da isprave "ogromne propuste" u tom tekstu. Tramp traži više inspekcija i pre svega da se ukine vremenski okvir dat Iranu za isticanje ograničenja prema tom sporazumu, koji je 2025. i 2030.\nRohani: SAD će zažaliti ukoliko prekrše nuklearni sporazum\nEvropjani smatraju da je sporazum iz 2015. najbolji način da se spreči Iran da ponovo počne svoj vojni nuklearni program.\nEU brani iranski nuklearni sporazum\nO toj temi će razgovarati francuski predsednik Emanuel Makron u ponedeljak Vašingtonu gde se očekuje da će zatražiti od Trampa da zadrži SAD u sporazumu, smatrajući da nema bolje opcije za iransko nuklearno pitanje


Rast tržišta polovnih mašina i opreme u Srbiji: Druga ruka, prva šansa | Biznis i Finansije\n/ B&F Plus / Rast tržišta polovnih mašina i opreme u Srbiji: Druga ruka, prva šansa\nRast tržišta polovnih mašina i opreme u Srbiji: Druga ruka, prva šansa\nU Srbiji tek nešto više od petine novoosnovanih firmi ima mogućnosti da kupi nove mašine i opremu, dok ostali, usled nedostatka povoljnih izvora finansiranja rešenje traže u nabavci polovnih sredstava za rad. Polovne fabričke mašine se najčešće kupuju od poznatih proizvođača iz EU, jer su dobro održavane pa i dalje imaju viskok procenat učinkovitosti u proizvodnji.\nU Srbiji je sve više oglasa u kojima se nude polovne fabričke mašine i oprema, što, kako tvrde stručnjaci, s jedne strane ukazuje da je rast tražnje za takvom robom uzrokovan povećanom preduzetničkom aktivnošću, ali istovremeno da mala i srednja preduzeća nemaju dovoljno povoljnih izvora finansiranja, pa su prinuđena da umesto novih mašina kupuju polovne. Za mnoge je upravo nabavka „iz druge ruke“ prva šansa da osnuju firmu i započnu biznis, pa ako posao bude uspešan dobiće i drugu šansu da kupe novu opremu za rad.\nTrenutno se najčešće nude polovne mašine u prehrambenoj industriji, za mali biznis poput pekara, proizvodnje ambalaže za hranu i piće, ili sitnih delova za mašine i opreme za štamparije. Cene su od jednog evra, pa ko ponudi više, do nekoliko stotina hiljada evra.\nRazlog veće ponude „polovnjaka za rad“ u većini slučajeva nisu stečajevi, jer ta preduzeća uglavnom imaju mašine i opremu stare po 20, 40 ili više godina i koje su pre za otpad nego za vraćanje u proizvodnju, već potreba preduzetnika da kupuju nove tehnologije ne bi li se uhvatili „u kolo“ digitalizacije. Ta „moda“ nije zaobišla ni srpsku privredu i sada je digitalizacija najčešća reč ne samo u agendi premijerke Srbije Ane Brnabić, već i u privrednom rečniku.\nSamo petina novih firmi s novim mašinama\nPo podacima Mreže za poslovnu podršku u poslednjih godinu dana došlo je do porasta nabavki mašina i opreme u domaćem MSP sektoru za 2%, pri čemu je rast kupovine novih mašina i opreme svega 0,8%. Prosek nabavki novih mašina i opreme u centralnoj Evropi kreće se od 5% do 7%, a ovaj trend je značajno slabiji u Srbiji pre svega usled nedostatka izvora finansiranja, visokih poreskih i parafiskalnih opterećenja, kao i niske potrošnje građana u odnosu na zemlje EU, smatra Dragoljub Rajić, konusltant Mreže za poslovnu podršku. „Ono što je delimično poboljšalo situaciju“, ističe Rajić, „jeste stimulativna politika Narodne banke Srbije koja je smanjenjem referentne stope omogućila bankama da snize, a neke i da prepolove svoje kamate u odnosu na 2011. i 2012. godinu i to je ohrabrilo jedan deo preduzetnika da podignu kredite i nabave novu ili noviju polovnu opremu i mašine“.\nPodaci Mreže za poslovnu podršku pokazuju da one firme u sektoru MSP koje imaju rast u plasmanu svojih proizvoda i usluga, pa time i prihoda, uglavnom se odlučuju da starije mašine zadrže za potrebe dorade (njih 36%), da ih prodaju (32%), da ih rashoduju i pošalju na reciklažu (22,5%), ili da ih prerade i koriste za neki tehnološki manje zahtevan segment proizvodnje (9,5%). Za razliku od, recimo, češke privrede gde se skoro 60% starih mašina prodaje, ili primera Nemačke gde ta prodaja dostiže i 80%, u Srbiji samo 32% MSP odlučuje da stare mašine ponudi na tržišu, što znači da su one ili previše stare za prodaju ili da vlasnici preduzeća ne žele da se od njih rastanu, jer smatraju da će im i dalje trebati.\n„Početnici u biznisu pate od hroničnog nedostatka sredstava za kupovinu novih mašina i opreme i samo njih 22% ima novca za te namene. Svi ostali kupuju stare mašine ili opremu ili ih uzimaju u zakup od drugih kompanija koje ih imaju u posedu, a to su takođe tehnološki zastareli primerci. To je razlog zašto je tek svaka 11. novoosnovana firma ili preduzetnička radnja u Srbiji osnovana zbog nekog vida proizvodnje. Mnogo je lakše baviti se uslugama za koje ne treba puno mašina i opreme. Ulazak u proizvodne delatnosti je postao gotovo nemoguć bez više desetina hiljada evra početnog kapitala, a nažalost, većina malih preduzetnika početnika nema taj novac, niti ga može posuditi od banaka“, ukazuje Rajić.\nU Srbiji se nova oprema ubedljivo najviše nabavlja u oblasti informaciono-komunikacionih tehnologije (preko 85% nabavke), zatim u hotelijerstvu i ugostiteljstvu (55% nabavke), u metalskoj industriji (50% nabavke) i u mašinskoj industriji (38% nabavke), zatim u tekstilnoj industriji (36,7% nabavke), pokazuju analize Mreže za poslovnu podršku. Takođe, u odnosu na druge zemlje Srbija u IKT sektoru ima sličan procenat nabavke nove opreme, u hotelijerstvu zaostaje u proseku 15%, u metalskoj industriji 20%, koliko približno i u mašinskoj industriji.\n„Interesantno je da je najveća razlika u nabavci nove opreme u grani trgovine gde, recimo, u Hrvatskoj i Sloveniji preko 80% nabavljene opreme spada u novu opremu, a kod nas je taj procenat na nivou od jedva 39%. Dakle, naši trgovci uglavnom pre popravljaju staru opremu ili kupuju polovnu, nego što nabavljaju novu“, navodi Rajić.\nPolovna oprema „s pedigreom“ i ona za izbegavanje\nOn preporučuje preduzetnicima da dobro prouče zahtevane standarde koje žele da postignu u proizvodnji određenih vrsta poluproizvoda ili gotovih proizvoda i da znaju kapacitete i tehničke karakteristike mašina.\n„Ako se kupuju mašine iz zemalja nemačkog govornog područja, one uglavnom imaju visok nivo učinkovitosti u proizvodnji i dobro su održavane. Kod kupovine polovnih turskih mašina, mašina iz zemalja istočne Evrope, Rusije, Indije, treba imati u vidu da su one često slabije održavane i da je njihov vek trajanja kraći, mada ima i izuzetaka. Poslednjih godina naši privrednici sve više nabavljaju mašine iz Kine, ali ovde treba biti oprezan ako se sa tim mašinama proizvodi za evropsko tržište, jer su standardi često drugačiji i potrebno je te mašine i opremu prilagođavati zahtevima evropskog tržišta. Takođe, u Kini ima jako kvalitetnih i dugovečnih mašina i opreme, ali je njihova cena uglavnom bliska cenama evropskih proizvođača. S druge strane, ima i dosta mašina koje su po kvalitetu i izdržljivosti u zaostatku za mašinama evropskih, američkih, kanadskih proizvođača, pa njihovo kasnije održavanje može puno da košta“, kaže Rajić.\nOni koji kupuju mašinu uglavnom znaju da cena nije presudna, već kvalitet sklopa i delova, pošto zamena delova i održavanje u prvih 15 godina korišćenja mašine često mogu da koštaju dva ili tri puta više od njene nabavne cene. Važno je pri kupovini konsultovati inženjere ili zanatlije sa dužim iskustvom upravljanja određenim mašinama i opremom i dobro se raspitati o karekteristikama novih ili polovnih mašina. Preduzetnici koji kupuju mašine iz zemalja van EU, Rusije, Turske, Ukrajine, Belorusije, zemalja sa kojima Srbija ima trgovinske sporazume, treba da obrate pažnju na visinu carina prilikom uvoza i da pokušaju da dobiju određena oslobođenja od Uprave carina i Ministarstva finansija, pošto je to značajna ušteda.\n„Sigurno je da preduzetnici prilikom kupovine polovnih mašina i opreme, pre svega obraćaju pažnju na njihov kvalitet, mogućnosti servisiranja i nabavke rezervnih delova. To su najvažniji koraci, a tek posle toga se razmatra cena koja bi morala da se uklopi u finansijsku konstrukciju održivosti poslovanja“, kaže Aleksandar Gračanac iz Privredne komore Srbije, zadužen za sekor malih i srednjih preduzeća.\nPrema njgeovom iskustvu, firme u Srbiji češće polovnu opremu kupuju od poznatih I brendiranih proizvođača iz EU, ali i iz Kine, nego na domaćem tržištu jer za istu cenu mogu da dobiju bolju robu. „Poenta poslovanja u MSP sektoru je da se na što pragmatičniji način osvoje proizvodi ili usluge koje će obezbediti pozicioniranje na tržištu“, ističe Gračanac i dodaje: „Kasnije faze uvode nove koncepte razvoja, kada se polovna oprema i mašine zamenjuju novim, ili dovoljno kvalitetnom polovnom opremom koja nije ograničena velikom amortizacijom. Sve je u strateškoj proceni menadžmenta koji nivo razvoja se može uklopiti u održivost biznisa na tržištu“.\nmarica-vuković polovna oprema rajić srbija


Belgrade Case Study Week - od 20. do 29. maja | Puškice\nBelgrade Case Study Week - od 20. do 29. maja\n06.05.2022 22:29 // Kategorije: Studentske organizacije | Info |\nCase Study Club je najveće udruženje konsalting profesionalaca, industrijskih eksperata i studenata u Jugoistočnoj Evropi, sa Fakulteta organizacionih nauka Univerziteta u Beogradu. Godinama unazad klub uspešno predstavlja Srbiju na najprestižnijim i najvećim svetskim takmičenjima u rešavanju studija, a takođe organizuje i mnogobrojne projekte i takmičenja u rešavanju studije slučaja upravo u Srbiji.\nTačno jednu deceniju nakon našeg prvog svetskog uspeha, odnosno osvajanja 3. mesta na prestižnom svetskom takmičenju "HULT Global Case Challenge" u Njujorku 2011. godine, Case Study Club je u završnoj fazi svoje transformacije u najveći konsalting klub na Balkanu odlučio da sa studentima čitave Srbije i regiona podeli svoje međunarodno iskustvo i organizuje Belgrade Case Study Week, prvu simulaciju svetskog takmičenja u rešavanju studije slučaja na srpskom jeziku po ugledu na upravo najveća i najprestižnija takmičenja na kojima smo učestvovali i osvajali mnogobrojne nagrade godinama unazad.\nProjekat je uspešno lansiran 2021. godine, sa ciljem da se studentima različitih univerziteta i fakulteta Srbije i regiona pruži jedinstvena prilika da iskuse kako je to raditi na rešavanju studije slučaja za prestižne kompanije Srbije iz regiona i po najvišim svetskim standardima i kriterijumima, u kratkom vremenskom roku, sa ograničenim resursima i u interakciji sa najboljim studentima, ekspertima iz ove oblasti. Svim učesnicima bilo je omogućeno pohađanje ekskluzivne obuke Case Study Club-a u rešavanju studije slučaja, a na samom kraju takmičenja mogli su da stupe u direktan kontakt sa partnerima čiju su studiju slučaja rešavali i da razgovaraju o potencijalnoj regrutaciji i svom prvom koraku u realan sektor.\nOve godine, nakon iskazanog velikog intresovanja i ostvarenog uspeha, želimo da projekat podignemo na još viši nivo, proširujući mrežu partnera i delegata.\nBelgrade Case Study Week će se održati u periodu od 20. do 29. maja 2022. godine.\nCase Study Bootcamp - edukativni deo projekta koji obuhvata 6 radionica na kojima će studenti imati priliku da pohađaju ekskluzivnu obuku Case Study Club-a u rešavanju studije slučaja i upoznaju sa potrebnim konceptima i dodatno pripreme za takmičarsku fazu projekta. Edukativni deo održaće se od 20. do 22. maja 2022. godine.\nTakmičarski deo projekta biće podeljen u dva dela, Pitch turnir i Case Study turnir. Pitch turnir predstavlja kratku studiju slučaja koja će biti zadata od strane uspešnih start-up-a, malih i srednjih preduzeća i udruženja. Studenti će u periodu od 23. do 24. maja zadatu studiju slučaja individualno rešavati 24 sati i odmah nakon toga prezentovati stručnom žiriju i predstavnicima start-upova. Nakon Pitch prezentacija najbolji kandidati, koji se prijave za oba formata takmičenja, biće pozvani da učestvuju na Case Study turniru gde će timski 60 sati rešavati veliku studiju slučaja zadatu od strane vodećih predstavnika različitih sektora i industrija i odmah nakon toga prezentovati svoje rešenje. Ovaj turnir održaće se u periodu od 26. do 28. maja.\nSpeed dating sesije predstavljaju završni deo projekta koji će se održati nakon takmičarske faze. Putem Speed dating-a takmičari će imati priliku da se bliže upoznaju sa predstavnicima kompanija i dodatno predstave sebe u još boljem svetlu. Ovaj deo projekta održaće se na dan zatvaranja projekta, 29. maja.\nSrdačno vas pozdravljamo i pozivamo da nam se priključite ovogodišnjoj ediciji Belgrade Case Study Week-a!\nPrijave su otvorene i možete se prijaviti na sledećem linku.


Srbija 14 godina bez Narodnog muzeja – Centar za istraživačko novinarstvo Srbije\nAleksandra Babić, Mentor: Ivana Jeremić\nNaredne godine formiran je Visoki odbor za rekonstrukciju zgrade Narodnog muzeja, kojim je predsedavao Lečić. Prema njegovim rečima, tadašnji sastav ministarstva napravio je plan rekonstrukcije, osigurali su budžetska sredstva i odredili rok – od 2002. do 2008. godine.\nU oktobru 2004. godine, arhitekta Milan Rakočević je nakon javnog poziva izabran za glavnog arhitektu – projektanta rekonstrukcije Narodnog muzeja. Tada je sa njim potpisan ugovor vredan 188.850 evra, bez PDV-a, koji je sledeće godine aneksom uvećan na 194.350 evra. Planirano je da Narodni muzej vrata otvori za svoj rođendan, 10. maja 2010. godine.\nOd Rakočevićevog projekta se takođe odustalo – 2010. godine.\nMentor: Ivana Jeremić


Poglavlje 10 - Informaciono društvo i mediji - Progovori o pregovorima\nPravna tekovina Evropske unije kojom su definisane smernice za oblast elektronskih komunikacija, usluga informacionog društva i audio-vizuelne politike deo je pregovaračkog Poglavlja 10.\nKada je reč o elektronskim komunikacijama, regulatorni okvir usmeren je na otvaranje tržišta telekomunikacija. Osnovni cilj je jačanje konkurentnosti, kroz stvaranje uslova za lakši ulazak na tržište i podsticanje investiranja u ovaj sektor. U okviru regulisanja tržišta, uloga EU je da utvrdi pravila koja će obuhvatiti sve telekomunikacione mreže i usluge; da obezbedi pravičan pristup osnovnim uslugama (telefon, faks, internet, besplatni hitni pozivi) po optimalnoj ceni svim korisnicima, uključujući osobe sa invaliditetom; da podstiče konkurentnost smanjujući dominantnu poziciju nacionalnih preduzeća u oblasti telekomunikacija, koja su imala monopol na određene usluge. U okviru elektronskih komunikacija i informacionog društva, pregovara se i o obezbeđivanju nezavisnosti regulatora; fiksnoj širokopojasnoj mreži i širokopojasnoj mobilnoj telefoniji; uvođenju jedinstvenog broja za hitne slučajeve 112 i jačanju administrativnih kapaciteta nacionalnog regulatornog tela.\nU oblasti informaciono društvo regulatorni okvir usklađen je sa rasprostranjenim korišćenjem interneta u EU. Najveći izazovi u oblasti interneta, aktivnosti na internetu i IKT (informacionih i komunikacionih tehnologija) standarda su snabdevanje velikog broja virtuelnih adresa, skladištenje i transfer kapaciteta, kao i razvoj tehničkih standarda na teritoriji EU, kako bi se garantovala interoperabilnost, internet privatnost i pristupačnost interneta. Osnovni ciljevi u oblasti IKT, tačnije 13 specifičnih ciljeva koji se odnose na digitalnu transformaciju, nalaze se u Evropskoj strategiji iz 2010. godine, Digitalnoj agendi za Evropu (DaE). Oblast informacionog društva otvara prostor za pregovore o daljem usklađivanju sa propisima EU i razvoju u oblasti e-uprave, e-zdravlja, e-pravosuđa i e-trgovine.\nAudio-vizuelna politika formuliše se na nacionalnom nivou, a uloga EU je postavljanje osnovnih pravila i smernica vezanih za zajedničke interese, kao što su otvaranje tržišta Unije i slobodna konkurencija. U okviru televizijskih usluga, cilj regulative je koordinacija nacionalnog zakonodavstva, kako bi se: slobodno trgovalo TV programima i video-uslugama na zahtev; zaštitio kulturni diverzitet; televizijski kanali obezbedili bar polovinu vremena za emitovanje filmova i programa napravljenih u Evropi; kako bi se maloletnici zaštitili od neprikladnog TV sadržaja i obezbedila zaštita od neprimerenog oglašavanja u medijima. Ova oblast reguliše i prelazak sa analognog na digitalni sistem u okviru digitalne televizije; internet pristup evropskom kulturnom nasleđu; digitalne biblioteke, interaktivne medijske sadržaje u Evropi i zaštitu korisnika video-igara.\nPristupačnije usluge mobilne telefonije i rominga\nZaštita maloletnika od neprimerenih medijskih sadržaja\nEvropska komisija saopštila je da će od juna 2017. godine biti besplatna usluga rominga za mobilne telefone koju plaćaju građani EU kada putuju iz jedne u drugu zemlju Unije. Dakle, jedna od povoljnosti je ta što će ulaskom u EU doći do ukidanje naplaćivanja rominga. Korist od digitalizacije, koja se u Srbiji sprovodi u okviru Evropske agende, imaće građani Srbije, operateri, kao i država. Digitalizacija će omogućiti krajnjim korisnicima: bolji kvalitet zvuka i slike, raznovrsniji sadržaj, više radio i televizijskih programa, nove usluge za osobe sa invaliditetom i starije osobe, unapređene dodatne usluge i drugo. Državi će digitalizacija omogućiti efikasnije korišćenje radio-frekvencijskog spektra, korišćenje oslobođenog dela spektra za nove usluge, promociju razvoja tehnologije kao i nova radna mesta.\nU oblasti mobilne telefonije, građani Srbije će moći da biraju između velikog broja usluga i različitih operatera, zbog čega će cene biti niže. Korisnicima usluga omogućena je slobodna promena operatera u skladu sa njihovim potrebama, uz mogućnost zadržavanja dotadašnjeg broja i prethodnog broja, bez obzira na mrežu u koju se prelazi. Uvodi se besplatni, jedinstveni evropski broj za hitne službe 112, koji se koristi u celoj Uniji. Moguće je pozvati broj 112 sa fiksnog i mobilnog telefona, kako bi se kontaktirala bilo koja hitna služba.\nU oblasti informacionog društva uvodi se elektronski potpis, koji štedi vreme i smanjuje troškove poslovanja. U oblasti audio-vizuelne politike, stvara se pravni okvir koji štiti interese gledalaca. Trajanje reklamnih spotova u okviru sat vremena u udarnom terminu na javnoj televiziji ne sme da pređe četiri minuta. (Brošura „Pregovaračka poglavlja – 35 koraka ka EU”, EU info-centar i Pregovarački tim za vođenje pregovora o pristupanju Srbije EU)


Zoran Kesić: Kako mi je Rom koji je ime dobio po mom ocu spasao nogu da je ne pojedu kučići - Kako Narod Kaže\nautor Zoran Kesić 30.06.2021, 07:01 1.6k Pregleda\nBilo bi zgodno da navedem sada slučaj i kada sam ja spasao neko dete od napada razjarenog čopora pasa… ali avaj…ničiju nogu ja spasao nisam.\nigramo fudbal na male goliće u slepoj uličici\nskupljamo puževe na poljančetu pored moje zgrade, ne znam zašto, uvek ih on negde odnese\nližemo vrhove fišeka kako bi bili bolje zalepljeni pa samim tim efikasnije spičili protivnika iz duvaljke\nodlazimo u susedni kraj gde žive deca koja su nam neprijatelji i u vrelim letnjim večerima ubacujemo jaja kroz otvorene prozore i bežimo\nidemo u najbliži biskop (Avala) i gledamo Ajkulu, pa posle ovima što nisu bili, ushićeno prepričavamo krvave momente\nmenjamo se stripovima, dajem dva Kapetana Mikija za jednog Zagora\nigramo tapke i klikere u parkiću kod okretnice trolejbusa broj 22\nzaobilazimo uveče ruševine u kojima se okuplja čopor pasa lutalica, a starija deca pričaju da su jednoj ženi pojeli nogu.\nMenjali smo se sličica u mojoj sobi , on je otišao, a bubamara se negde zaturila i nigde nismo mogli da je pronađemo.\nda te nauče da brojiš na romskom. Ovako: jek, duj, trin, štar.\nda ti gostovanje u emisiji uslove time da te veče uoči snimanja vode u kafanu u Staroj Pazovi gde sviraju najbolji romski tamburaši na svetu, “pa kad se zajedno napijemo, to doživimo i preživimo, onda računaj da smo se upoznali”.\nda se rasplaču kada ih upitaš kako su počeli da se bave golubarstvom i kako je to nekada bilo, jer uvek se rasplaču na prošlost, drugarstvo, ljubav i golube, pogotovu ovi koji sinovima daju imena po svojim najboljim drugarima iz detinjstva\nda mogu da te pogode pravo u oko fišekom iz duvaljke sa 20 metara daljine, al neće jer ste iz iste ulice, kraja i plemena\nda ti spasu nogu da ti je ne požderu kučići\nI da ti pronađu nestali tranzistor-bubamaru\nPrethodni članak Dnevni horoskop za 29. jun 2021. godine\nSledeći članak Vulin Vljori Čitaku: Ko nema svoju istoriju, mora da krade tuđu, ovog puta rešili su da ukradu Kosovski boj!\nDnevni horoskop za 29. jun 2021. godine\nVulin Vljori Čitaku: Ko nema svoju istoriju, mora da krade tuđu, ovog puta rešili su da ukradu Kosovski boj!


Ulcinj | Najnovije vijesti iz Ulcinja i regiona – UL – Info | Page 7\nOkrugli sto: SLOVENACKA ISKUSTVA PRIMIJENITI NA SOLANU\nU cilju unaprjeđenja aktivnosti na zaštiti biodiverziteta Ulcinjske solane, kao i sagledavanja najboljih praksi u upravljanju slovenačkom solanom, Javno preduzeće za nacionalne parkove Crne Gore, u koordinaciji sa resornim Ministarstvom održivog razvoja i turizma, organizovalo je 25.05.2016. godine, u Upravi JPNPCG, u Podgorici, okrugli sto pod nazivom Iskustva Krajinskog parka Sečoveljske solane i mogućnosti implementacije najboljih praksi u upravljanju biodiverzitetom ...\tRead More »\nU Pinjesu: POCELO RUSENJE ZGRADE MUJA REDZE\nInspekcija zaštite prostora počela je u četvrtak u naselju Pinješ uklanjanje višespratnog objekta u vlasništvu Muja Redže, piše „Dan“. Inspekcija je, kako se ističe, naložila rušenje sedmospratnice jer je sagrađena bez građevinske dozvole na zemljištu na kome je, po planskoj dokumentaciji, predviđena zelena zona. Iako se u nekim stanovima nalazi kompletan skupocjeni namještaj, to nije spriječilo radnike jedne nikšićke ...\tRead More »\nKomunalno: CISCENE PLAZE ISPOD STAROG GRADA\nJP “Komunalne Djelatnosti” je u okviru akcije “Let`s do it”, a u saradnji sa Zajednicom opština Crne Gore i Kancelarijom za medjunarodne projekte Ulcinj, sprovelo akciju čišćenja dvije lokacije plaža sa zapadne strane Starog grada. Kako su te lokacije pristupačne jedino morskim putem, angažovana su plovna sredstva za izvlačenje otpada. U ovoj akciji je sakupljeno oko 850 kg smeća, ...\tRead More »\nVDT: PO TUZBI PROTIV KOMISIJE POSTUPACE SPECIJALNO TUZILASTVO\nAdvokat Ulcinjanina Momčila Rudovića dobio je obavještenje od Vrhovnog državnog tužilaštva (VDT) da će po njegovoj tužbi postupati Specijalno državno tužilaštvo u Podgorici. Naime, advokat Milić Mirović iz Bara je početkom ovog mjeseca podnio krivičnu prijavu VDT protiv predsjednika Komisije za sprovođenje javnog poziva za davanja u zakup privremenih lokacija na opštinskoj imovini u Ulcinju Almira Molabećirovića i njenih ...\tRead More »\nBijenale: POTPREDSJEDNICA DJONI U VENECIJI\nPotpredsjednica Opštine Ulcinj Hadidža Đoni prisustvovaće sjutra veče u Veneciji otvaranju crnogorskog paviljona na XV Bijenalu arhitekture. Ona je dio delegacije Crne Gore, koju predvodi ministar održivog razvoja i turizma Branimir Gvozdenović Tema paviljona Crne Gore je Projekat Solana Ulcinj. Vlada Crne Gore je, zahvaljujući sponzorima, organizovala čarter let za sve učesnike nacionalnog konkursa.\tRead More »\nBijenale u Veneciji: PREDSTAVLJANJE CETIRI PROJEKTA ZA SOLANU\nMinistar održivog razvoja i turizma Branimir Gvozdenović otvoriće sjutra, 27. maja 2016. godine, u Palazzo “Malipiero” u Veneciji, Crnogorski paviljon na XV Bijenalu arhitekture, saopšteno je iz Vlade Crne Gore. Tema crnogorskog paviljona je Projekat Solana Ulcinj, koja korespondira sa temom Bijenala „Izvještavanje sa fronta“. Njime se, kako se navodi, naglašava značaj pronalaženja simbioze čovjeka i prirode i daju ...\tRead More »\nIndeks razvijenosti: ULCINJ 75,44 ODSTO OD DRZAVNOG PROSJEKA\nPrema podacima o razvijenosti opština u Crnoj Gori Ulcinj je jedina lokalna samouprava na Primorju koja je nerazvijena. Njen indeks razvijenosti je tek 75,44 odsto od državnog nivoa. Ovaj indeks, koji uključuje stopu nezapošljenosti, dohodak po stanovniku, budžetski prihod opštine po stanovniku i stepen obrazovanja, je u Baru 34 odsto veći od državnog nivoa, u Kotoru 43,u Herceg-Novom 60, ...\tRead More »\nForum MNE: BOROVA SUMA U ULCINJU BOGATIJA ZA 80 SADNICA\nForum MNE je, u partnerstvu s opštinom Ulcinj i JP za upravljanje morskim dobrom Crne Gore, realizovao veliku građansku akciju sadnje, 17.05. (utorak), s početkom u 11h, u Borovoj šumi (plaža Sapore Di Mare). Akciju je otvorio predsjednik opštine Ulcinj gdin Nazif Cungu i direktorica Foruma MNE gđa Elvira Hadžibegović Bubanja. Akcija se realizuje već osmi put u Crnoj Gori, ...\tRead More »\nU hotelu “Otrant“ je u srijedu veče održana promocija knjige sir Noela Malkolma koja je ovih dana objavljena na albanskom jeziku pod nazivom „Agjentë perandorakë” (Agenti imperija), u izdanju izdavačke kuće “Botime Dudaj” iz Tirane. O ovoj fascinantnoj knjizi govorio je sam autor navodeći da je građu za nju prikupljao dvije decenije. On je rekao da je prateći život ...\tRead More »\nFranca: HOTEL U ULCINJU ZA SEZONU 2017.\nKompanija “Mesopromet” iz Bijelog Polja gradiće hotel u Ulcinjskom polju, saopšteno je iz te firme. Vlasnik i direktor “Mesoprometa” Hilmija Franca rekao je “Pobjedi” da su predali zahtjev za dobijanje građevinske dozvole za hotel sa četiri zvjezdice. On je istakao da će taj objekat imati 60 soba, a da će u njegovu izgradnju biti uloženo 2,5 miliuna eura. “Ukoliko ...\tRead More »


Izložba „Sava Šumanović i tajna pod kupolom“ u Parizu\nTanjug 7. maja 2019. 14:42\nBEOGRAD – Izložba „Sava Šumanović i tajna pod kupolom“, kojom Galerija Matice srpske obeležava 180 godina diplomatskih odnosa Srbije i Francuske, biće otvorena 17. maja u Kulturnom centru Srbije u Parizu.\nFrancuskoj publici biće predstavljen deo opusa Save Šumanovića, koji se odnosi na oslikavanje jednog od stubaca u poznatom pariskom restoranu „La Coupole“ na Mornparnasu 1927. godine.\nPored pripremnih skica za stub, sa predstavama četiri ženske figure, koje se danas nalaze u privatnom vlasništvu, na izložbi će biti prikazane i istorijske fotografije restorana, koji je tridesetih godina bio centar umetničkog života Pariza, replika stupca, kao i izbor Šumanovićevih slika iz kolekcije Galerije Matice srpske.\nAutorka izložbe i direktorka Galerije Matice srpske dr Tijana Palkovljević Bugarski je, na današnjoj konferenciji za novinare u Ministarstvu kulture i informisanja, rekla da su istoimenu izložbu organizovali 2013. godine u Galeriji, kada su u privatnom vlasništvu otkrili skice za stub pariskog lokala i pomislili da su pronašli dokaz za „tajnu pod kupolom“, odnosno Šumanovićevo učešće u grupi od 27 umetnika koji su radili na uređenju kafea „La Coupole“.\n„Sada smo odlučili da francuskoj publici prikažemo i 12 dela iz Galerije Matice srpske i time pokažemo kako su francuska umetnost i Pariz uticali na stvaralastsvo Save Šumanovića koji je u više navrata boravio u Parizu“, objasnila je Palkovljević Bugarski.\nIzabrana dela ukazuju na tematska i stilska opredeljenja Šumanovića i njegov razvojni put od faze praćenja aktuelnih umetničkih trendova tokom boravka u Parizu 1920/1921, od 1925. do 1928. i 1929. godine, do njemu svojstvene poetike ostvarene po povratku u Šid 1930.\nSastavni deo izložbe biće i film „Četiri karijatide“ Igora Antića, koji živi i radi u Parizu, a on je svoj video rad zasnovao na predstavama za stub, ali i na analizi Šumanovićevog celokupnog stvaralaštva.\nFilm, kako je objašnjeno na konferenciji za novinare, nastoji da ukrštanjem prikaza ambijenata Pariza i Šida, kao i likovnih dela Save Šumanovića, nastalih u ovim sredinama, predstavi slikarev umetnički svet, a muziku je radila Aleksandra Vrebalov.\nPomoćnica ministra kulture zadužena za međunarodnu saradnju Asja Drača Muntean istakla je da projekti poput ovog na najbolji način pokazuju veze između Francuske i Srbije tokom 20. veka, kao i aktuelne.\nOna skrenula pažnju da je tokom 2018. godine u Kulturnom centru Srbije u Parizu realizovano 38 projekata (devet izložbi, sedam pozorišnih predstava, osam tribina, 12 muzičkih događa i dva filmska programa) i da im je težnja da privuku francusku publiku i Francuzima i njihovim gostima predstave srpsku kulturu.


„Mašta i snovi” – međunarodni festival mladih pesnika - Portal Sremske Mitrovice\nSremska Mitrovica – Tradicija negovanja mladih talenata u oblasti književnog izražavanja nastavljena je u našem gradu održavanjem Međunarodnog festivala mladih pesnika „Mašta i snovi” po jedanaesti put. Festival je organizovao Centar za kulturu „Sirmijumart”, u Muzeju Srema, pod pokroviteljstvom Grada Sremska Mitrovica.\nNa pesnički konkurs ove godine pristigle su 252 pesme, a poslala su ih deca iz: Nemačke, Malte, Francuske, Severne Makedonije, Hrvatske, Federacije Bosne i Hercegovine – Republike Srpske, Rumunije, Mađarske, Crne Gore i Srbije.\nNagradu Sunčani sat piscima je uručio Nedeljko Terzić, književnik i predsednik žirija rekavši: „Ovogodišnji festival je pobeda pisane i kazane reči nad koronom. Pisci su bili u osami, izolaciji što ih je nagnalo da stvaraju i dalje. Čestitam svim učesnicima i nagrađenima.” Nagrađen je akademik Milan Tešić, dvostruki doktor nauka, pisac i prevodilac, koji živi na relaciji Beograd–Sankt Peterburg, ekspert-konsultant u nekoliko međunarodnih naučno-istraživačkih organizacija. Član je Udruženja književnika Srbije i Saveza pisaca Rusije. Piše za decu i mlade. Preveo je i objavio za decu na ruskom jeziku pet knjiga srpskih narodnih pripovedaka.\nDobitnica Nagrade Sunčani sat je i Violeta V. Jović autorka trideset i tri knjige, koja neguje lokalni niški govor, osnivač je i umetnički direktor Medijana festivala dečjeg stvaralaštva i stvaralaštva za decu u Nišu. Dobitnik je brojnih književnih nagrada i priznanja za svoj rad i stvaralaštvo.\n„Mašta i snovi doživeli su stvaralačko uobličenje, šaroliko ali nadasve istančano emotivno u umetničkom izrazu poezije dece i mladih. Raznovrsni su načini estetskog poimanja stvarnosti, tako su isto različiti umetnički postupci naših mladih stvaralaca u zborniku. Pod kišobranom tema festivala, mašta i snovi nalazi se bezbroj, koliko samo dečja mašta može da izmisli. Umetnički postupak je uvek u simbolici primerenoj detinjstvu i mladosti, u sadržini presvučenoj maštom, u biranim rečima i metaforama”, rekla je predstavljajući ovogodišnji Zbornik radova recenzent, prof. dr Slađana Milenković, književnica i član žirija.\nDOBITNICI NAGRADA NA JEDANAESTOM MEĐUNARODNOM FESTIVALU POEZIJE MLADIH PESNIKA MAŠTA I SNOVI 2021. GODINE\nSREDNJA ŠKOLA KATEGORIJA STARIJI URAST – MLADI PESNICI\nElena Kostić, pesma „Ne mora da bude”, III razred, Mitrovačka gimnazija, Sremska Mitrovica. Njoj je pripala nagrada sponzora Turističke agencije „UNO TRAVEL” iz Sremske Mitrovice.\nKirti Doroća (Kürti Dorottya), pesma „Sazvežđa, mladeži po ocu” (Csillagképek, apajegyek), IV razred, OŠ „ Kalvin Janoš”, Matesalka, Mađarska\nKATEGORIJA SREDNJI UZRAST – MLADI PESNICI\nIva Tenji (Iva Tenji), pesma „Hoću”, IX razred, Koledž „Santa Tereza”, Imriehel, Malta\nZa najhumaniju pesmu:\nLazar Marković, pesma „Svete, čuješ li me”, VIII razred, OŠ „Vasa Čarapić”, Beli Potok\nZa najljubavniju pesmu:\nAhmed Halilbašić (Ahmed Halilbašić), pesma „Jednom”, IX razred, Prva osnovna škola Živinice, Živinice, Bosna i Hercegovina\nZa najrodoljubiviju pesmu:\nBojana Andrić, pesma „Zašto volim Srbiju”, V razred, OŠ „Jovan Jovanović Zmaj”, Sremska Mitrovica\nLjiljana Beara, pesma „Razigrana četkica”, V razred, OŠ „Jovan Popović”, Sremska Mitrovica\nJasmina Milena Milivojević (Iasmina Milena Milivoievici), pesma „Proleće” (Primăvara), VII razred, Nacionalni pedagoški kolegijum „Karmen Silva”, Temišvar, Rumunija\nNagrada stranom piscu poslata je poštom Đakomu Skotiju koji piše na italijanskom jeziku, a rođen u Savjianu (Italija), kod Napulja, 1928. godine. Objavio pedesetak knjiga; zastupljen u antologijama, izborima i panoramama; dobitnik brojnih međunarodnih nagrada i priznanja za stvaralaštvo i prevodilački rad.\nKomisija za dodelu nagrada i priznanja radila je u sastavu: Nedeljko Terzić, književnik – predsednik, prof. dr Slađana Milenković, književnica – član, mr Jasna Kalauzović, član.\nPrisutne je pozdravio i uručio nagrade Zoltan Hegediš direktor Centra za kulturu „Sirmijumart”. Čestitao je svim nagrađenim ali i svim učesnicima i pozvao decu da i dalje pišu i da svoje pesme šalju na naredni festival.\nU programu festivala, pored nagrađenih i dece čije su pesme zastupljene u zborniku, učestvovali su Jovana Ninković Stević, voditelj, Gordana Lukić, glumica; polaznici Teatra „Gartel” i drugi.\nZa mučki deo programa bili su zaduženi Ivana Šević Marketanović i Dražen Marek.\nNa kraju festivala akademik Milan Tešić uručio je Nedeljku Terziću dve nagrade iz Rusije, nagradu Udruženja pisaca Rusije i Gramatu za doprinos razvoju saradnje naše dve zemlje na polju književnosti.\nTags: festival, mašta i snovi, pesnički konkurs\nIsključenje struje za 06.07.2021.


Antić: Ako se potopi i u njoj posadi pirinač, Vojvodina bi mogla da hrani celu Kinu!\nKina je veoma zainteresovana za uvoz pirinča iz Srbije, a Vojvodina bi mogla da hrani celu Kinu, pod uslovom da bude potopljena i da se u celoj Vojvodini sadi samo pirinač, zaključak je sastanka srpske delegacije sa visokim kineskim zvaničnicima. Problem bi mogao da bude zaštita gradova, mada postoje rešenja da se svi gradovi Vojvodine zaštite nasipima, dok bi sela morala da se rasele ili bi se i ona nekako zaštitila džakovima s peskom.Delegacija Srbije uspešno okončava svoj put u Kinu, mnogi ugovori sa kineskim investitorima već su zaključeni, a danas se vode ozbiljni pregovori oko eventualnog izvoza pirinča iz Srbije u Kinu.– Da, istina je, pregovaramo sa Kinezima oko izvoza pirinča u Kinu, oni su zainteresovani da potope Vojvodinu o njihovom trošku, naše je samo da obezbedimo radnu snagu koja će da sadi i bere pirinač, i da organizujemo prevoz srpskog pirinča brodovima do Kine – kaže za Večernje novosti Aleksandar Antić, ministar rudarstva i član delegacije Srbije.\nPrevious Article PRAVOSUDNA MAFIJA (6.deo) Zamenik spec. tužioca obećao svojoj ljubavnici da će biti predsednik Višeg suda!\nNext Article PRAVOSUDNA MAFIJA (7 DEO) PODRIVANJE I ŠPIJUNIRANJE DRŽAVE SRBIJE KROZ SUDIJSKE FUNKCIJE! SODOMA I GOMORA!


Devojka (24) obolela od raka grlića materice: Ove simptome sam prve osetila! (FOTO)\nHeder Kiting iz Irske, je otišla na ginekološki pregled i svom doktoru prijavila da ima krvarenje između ciklusa kao i nakon seksualnog odnosa\n18.02.2016. - 21:49h 00:22h Autor: Stil\nFoto: Printscreen/ Facebook/ Heather Keating\nDevojci od dvadeset četiri godine dijagnostifikovan je rak grlića materice. Ona je svoju priču podelila na Fejsbuku kako bi ohrabrila sve žene da redovno idu na pregled i vode računa o svom zdravlju.\nNaime, Heder Kiting iz Irske, je otišla na ginekološki pregled i svom doktoru prijavila da ima krvarenje između ciklusa kao i nakon seksualnog odnosa. Međutim, njen ginekolog je nije uputio na dalje preglede već joj je savetovao da se vrati za godinu dana, tj. kada napuni dvadeset pet godina!\n"Zato što sam imala 24 godine nisam imala pravo na besplatne briseve i ostale nalaze. Sve dok nisam postala anemična od tolikog krvarenja nisu me detaljno ispitali. Na kraju su rezultati pokazali da imam rak grlića materice," navela je Heder na svojoj Fejsbuk stranici.\n"Nikad, čak i u najgorim noćnim morama ne bih pretpostavila da imam rak. Pozvali su me u sobu u kojoj su bile papirne maramice na stolu. Tada sam znala sam da vesti nisu dobre," ispričala je Heder momenat kad je čula užasnu vest o svom zdravstvenom stanju.\n"Rečeno mi je da imam rak grlića materice. Morala sam da idem na dalje analize koje bi proverile da li se rak proširio."\nSimptomi raka rlića materice nisu očigledni. Zbog toga je veoma bitno da na vreme idete na kontrole koje podrazumevaju briseve koji će utvrditi tip sekreta, kao i PAPA test.\nTek kada bolest uznapreduje može se desiti da dođe do krvarenja i to najčešće posle seksualnih odnosa. Bilo koje krvarenje između ciklusa je takođe alarm koji ne smete da zanemarite.\nU slučaju ove devojke, ustanovljeno je da se rak nije proširio dalje od grlića materice, te je u potpunosti hirurški odstranjen.\nČetiri nedelje nakon operacije, Heder je dobila vest da je rak u potpunosti uklonjen te da je sada ona zdrava.\n"To je bio najgori periodu u mom životu. Niko ne bi trebalo da prolazi kroz to," ispričala je Heder.\nOna je podelila svoju priču na društvenim mrežama kako bi pomogla ljudima da prepoznaju simptome ove bolesti u samom početku. Njen post je podeljen hiljadu puta, a mnogi hvale njen potez i hrabrost.\nSimptomi raka grlića materice: Evo kada hitno morate da se javite lekaru!\nRak grlića matericeSimptomidoktoriŽenaDevojkaBolestSimptomi raka


HOROSKOP ZA LISTOPAD 2014. » Astro portal\nHOROSKOP ZA LISTOPAD 2014.\nZaposlenima se spremaju novine i prilagođavanje na novonastalu situaciju. Očekivani novac kasni, pa bi bilo poželjno da pametno rasporedite novac. Saradnja sa inostranstvom je izvesna, kao i dobar položaj zaposlenima u inostranim predstavništvima. Mnogi Ovnovi će na put. Kada je reč o ljubavi, Venera se uselila u vaše polje odnosa, pa eto prilike da izgladite nesporazume sa partnerom. Zauzeti Ovnovi se prisećaju nekih starih veza, jer aktuelna ne ispunjava […]